
KLOSTERTRYKKERIET 


C/~  ra   missionens  /jrcesideniskab 

Mange  problemer  møder  os  hver  dag;  hver  af  os  har  vore 
særlige  problemer,  og  en  gang  imellem  er  der  nogle  iblandt  os, 
der  er  ved  at  miste  modet. 

En,  som  har  undersøgt  Kirken,  er  bekymret,  fordi  manden 
eller  familien  eller  hustruen  ikke  vil  gå  med  til,  at  man  bliver 
medlem  af  Kirken.  Hun  eller  han  ved,  at  man  er  nødt  til  at  un- 
derkaste sig  dåben  for  at  modtage  syndsforladelse,  medlemsskab 
i  Kirken  og  ophøjelse. 

Derfor  er  vedkommende  nedtrykt  og  bekymret. 

En  ung  pige,  som  står  i  Kirken,  er  bekymret,  fordi  det  er 
vanskeligt  at  se,  hvordan  hun  kan  gifte  sig  med  en,  der  står 
i  Kirken.  Hun  ved,  at  Kirken  lærer,  at  man  bør  gifte  sig  med 
en,  der  også  står  i  Kirken.  Hun  har  måske  hørt,  at  hun  skulle 
prøve  på  at  få  en  ven,  som  står  udenfor  Kirken,  til  at  komme 
med  til  Kirken,  så  han  også  kan  blive  delagtig  i  Kirkens  velsig- 
nelser. Det  er  vanskeligt  at  få  vennen  til  at  komme  med.  Hun 
vil  ikke  gerne  gå  imod  Kirkens  lærdomme  og  gifte  sig  med  en, 
som  ikke  tilhører  Kirken. 

Derfor  er  hun  bekymret. 

Eller  det  kan  være  en  ældste,  som  har  haft  økonomiske  van- 
skeligheder. Han  har  ikke  været  i  stand  til  at  skaffe  penge  til 
alle  de  forskellige  ting:  husleje,  skat,  tiende,  varme,  lys  og  gas, 
samt  billet  til  Templet.  Han  kan  ikke  klare  det  hele  i  år.  Han 
længes  efter  at  blive  beseglet  til  sin  hustru  og  sine  børn.  Men 
økonomisk  set  kan  han  ikke  magte  det  i  år. 

Derfor  er  han  bekymret. 

Der  er  mange  andre  problemer,  som  kan  komme  og  som  kom- 
mer til  os.  Det  kan  godt  være,  at  det  om  et  år  ser  anderledes  ud, 
og  problemet  er  klaret. 

Præsident  Joseph  Fielding  Smith  har  sagt:  »Hvis  I  i  jeres 
hjerte  ved,  at  evangeliet  er  sandt,  og  I  har  gjort  alt,  hvad  I  kan, 
vil  I  engang  modtage  det,  som  er  jeres  tro  og  håb  og  ønske  ■ — 
alt  det,  som  I  ikke  modtager  nu,  vil  blive  givet  jer  —  ingen 
velsignelse  bliver  tilbageholdt.  Herren  vil  dømme  jer  efter  jeres 
hjertes  ønske,  og  hvis  velsignelserne  bliver  tilbageholdt  i  dette 
liv,  vil  han  ikke  dømme  jer  for  det,  som  I  ikke  kan  gøre  for.« 

Hvis  I  føler,  at  ingen  har  så  mange  problemer  som  I,  så  prøv 
at  læse  afsnit  121  og  122  i  Lære  og  Pagter.  Disse  blev  givet  til 
Profeten,  da  han  var  meget  modløs  og  havde  tilbragt  seks  må- 
neder i  fængsel  om  vinteren  uden  nogen  varme  og  måtte  sove  på 
et  stengulv. 

Profeten  begynder  i  sin  modløshed  med  at  sige:  »O  Gud,  hvor 
er  du?  .  .  .  Hvorlænge  skal  din  hånd  holdes  tilbage  .  .  .  «.  Og 
Herren  sagde  til  Joseph  (121:10):  »Du  er  endnu  ikke,  som  Job 
var,«  og  så  siger  Herren  (122:5-7) :  »  .  . .  Om  du  bliver  kaldet  til 
at  gennemgå  trængsel  .  .  .  om  du  anklages  for  alle  mulige  falske 
beskyldninger,  om  dine  fjender  overfalder  dig  .  .  .  ,  da  skal  du 
vide,  min  søn,  at  alt  dette  skal  give  dig  erfaring  og  tjene  dig  til 
bedste.« 

Det  kan  godt  være,  at  nogle  af  de  prøvelser,  vi  må  gennemgå 
dag  for  dag,  er  til  vor  gavn. 

Holger  P.  Petersen,  missionspræsident. 


119 


„(2se    ^Jiids    tam  ... 

Af  Præsident  J.  Reuben  Clark  jr.  af  Det  Første  Præsidentskab. 


I  dette  uddrag  af  de  forelæsninger,  som  Præsident  J.  Ruben  Clark  jr. 
holdt  i  1939,  får  vi  en  større  indsigt  i  Johannes  Døberens  lærdomme. 
Vigtige  hændelser,  der  fulgte  umiddelbart  efter  Jesu  tilbagevenden  fra 
ørkenen,  bliver  også  skildret  indgående  for  os. 

Kenneth    S.    Bennion. 


Vi  kommer  nu  til  det,  der  sy- 
nes at  være  den  første  kaldelse  i 
Jesu  aktive  gerning.  Han  var  ble- 
vet døbt,  han  var  gået  ud  i  ørke- 
nen, han  havde  modtaget  sine  in- 
struktioner der,  og  jeg  er  nødsa- 
get til  at  tro,  at  i  de  40  dage  hav- 
de han  mere  forbindelse  med  det 
gode  end  med  det  onde.  Han  for- 
nyede måske  -  for  at  bruge  en 
moderne  vending  -  »sine  pagter« 
og  var  nu  rede  til  at  begynde  sin 
mission. 

Den  første  dag  efter  sin  hjem- 
komst fra  ørkenen  til  det  sted, 
hvor  Johannes  døbte  i  Jordan, 
var  Jesus  tilstede,  måske  i  bag- 
grunden. Vi  læser: 

»Dette  er  Johannes'  vidnes- 
byrd, dengang  jøderne  sendte 
præster  og  levitter  ud  til  ham 
fra  Jerusalem,  for  at  de  skulle 
spørge  ham:  Hvem  er  du?« 
(Johs.  1:19). 

Husk,  at  Johannes  var  selv  en 
levit.  Han  kom  fra  en  præstefa- 
milie, og  det  var  derfor  temme- 
lig naturligt  -  for  de  måtte  have 
vidst,  hvem  han  var  -  at  de  skul- 
le sende  bud  til  ham. 


»Da  sagde  han  rent  ud  og 
nægtede  ikke,  han  sagde  rent 
ud:  Jeg  er  ikke  Kristus. 

De  spurgte  ham:  Hvad  da? 
Er  du  Elias?  Han  siger:  Nej, 
det  er  jeg  heller  ikke.  Er  du 
profeten?   Han   svarede:   Nej. 

De  sagde  så  til  ham:  Hvem 
er  du  da?  Vi  skal  jo  bringe 
svar  til  dem,  som  har  sendt 
os.  Hvad  siger  du  om  dig 
selv? 

Han  svarede:  Jeg  er  en  røst 
af  en,  der  råber  i  ørkenen: 
Jævn  Herrens  vej!  som  pro- 
feten Esajas  har  sagt. 

De  var  udsendt  fra  farisæ- 
erne.« (Johs.  1:20-24). 

Det  siges,  at  denne  sidste  sæt- 
ning bedre  kan  gengives:  »Nogle 
af  dem,  som  var  sendt,  var  fari- 
sæere.« 

»Og  de  spurgte  ham  og  sag- 
de til  ham:  Hvorfor  dober  du 
da,  hvis  du  hverken  er  Kri- 
stus eller  Elias  eller  Profeten? 

Johannes  svarede  dem  og 
sagde:  Jeg  døber  kun  med 
vand;  midt  iblandt  jer  står 
en,  I  ikke  kender, 

han,  som  kommer  efter  mig, 
og  hvis  skorem  jeg  ikke  er 
værdig  at  løse.«  (Johs.  1:25- 
27). 

Den  eneste  dåb  blandt  jøderne 
var  øjensynlig  dåb  af  proselyter. 
Jøderne  selv  havde  ikke  dåbsce- 
remonien;  de  havde  tvætninger, 
ofringer,  renselser  med  vand, 
men  de  døbte  kun  deres  prosely- 
ter. Og  derfor  ønskede  de  at  vi- 
de af  Johannes,  med  hvilken  ret 
han  kom  der  og  begyndte  at  døbe 
dem,  som  om  de  var  proselyter. 

Nå,  naturligvis  var  de  prosely- 
ter i  den  nye  orden,  i  oprettelsen 
af  Kirken,  det  var  det,  Johannes 
mente. 

Og  den  næste  dag: 

»Den  næste  dag  ser  han  Je- 
sus komme  imod  sig,  og  han 
siger:  Se  Guds  Lam,  som  bæ- 
rer verdens  synd!«  (Johs.  1: 
29). 

Kritikerne  har  megen  vanske- 
lighed med  dette  udtryk,  »Guds 
Lam«.  Der  findes  ingen  veldefine- 
ret hentydning  i  skriften  til  det, 
og  de  har  al  mulig  slags  besvær 
over  det. 

Jeg  har  altid  antaget,  at  hen- 
tydningen var  temmelig  klar.  Gud 
indførte  offer  til  at  tage  synden 
bort  samtidig  med  de  allerførste 
af  hans  børn  her  på  jorden,  og 
fortsatte  med  det  hele  vejen  ned 
fra  Adam  og  hans  efterkommere 
lige  til  Jesu  tid.  »Guds  Lam,  som 
bærer  verdens  synd»  var  en  sæt- 
ning, der  sammenlignede  Jesus 
med  et  lam,  som  under  visse  om- 
stændigheder kunne  ofres  for  at 
tage  synden  bort.  Der  er  imidler- 
tid en  vigtig  forskel  mellem  of- 
ring og  den  lære,  som  Johannes 
prædikede. 

De  vil  huske,  at  da  Johannes 
sagde  til  soldaterne,  at  de  skulle 
omvende  sig,  spurgte  de  ham, 
hvad    de    skulle    gøre.    Han    sagde 


virkelig:  »I  må  ikke  mishandle 
eller  udplyndre  nogen.« 

Det  var  omvendelse.  Da  tolder- 
ne spurgte  ham,  hvad  de  skulle 
gøre,  sagde  han,  at  de  skulle  lade 
være  med  at  opkræve  mere,  end 
der  var  foreskrevet. 

Under  Moseloven  var  det  øjen- 
synligt, at  når  et  menneske  syn- 
dede, bragte  han  et  offer,  og  of- 
ringen borttog  synden.  Vi  finder 
ikke  læren  om  omvendelse  i  Det 
gamle  Testamente.  Når  vi  læser 
vore  egne  skrifter  -  Mormons  Bog, 
Lære  og  Pagter  og  Den  Kostelige 
Perle  -  finder  vi,  at  i  alle  udde- 
linger blev  der  belært  om  den. 
Men  Det  gamle  Testamente  viser 
det  ikke.  Derfor  var  det  en  ny 
lære,  som  Johannes  prædikede 
for  sine  følgesvende:  Princippet 
om   omvendelse. 

Således  som  jeg  ser  det,  havde 
han,  da  han  talte  om  Jesus  i  dis- 
se vendinger,  Faldet  i  tankerne. 
Han  forstod,  at  fordi  mennesket 
var  åndeligt  død,  var  det  nød- 
vendigt, at  der  skulle  være  et  for- 
soningsoffer  for  denne  synd,  som 
havde  virkning  på  hele  menne- 
skeheden. Det  er  det,  Johannes 
mente,  da  han  sagde:  »Se  Guds 
Lam,  som  bærer  verdens  synd.« 

Derefter  identificerede  han  Je- 
sus ved  at  sige,  at  han  var  det 
Menneske,  som  han,  Johannes, 
havde  talt  om.  Endvidere  sagde 
han,  at  han  så  Ånden  dale  ned  på 
ham,  og  efter  at  han  havde  set 
det,  genkendte  han  ham  som  Mes- 
sias.  (Se  Johs.  1:27-34). 

Det  var  den  anden  dag. 

Beretningen   siger: 

»Den  næste  dag  stod  Jo- 
hannes der  igen  med  to  af 
sine  disciple. 

Og  da  Jesus  kommer  gåen- 

de,  ser  Johannes  på  ham  og 
siger:  Se  Guds  Lam! 

Og  de  to  disciple  horte, 
hvad  han  sagde,  og  fulgte  ef- 
ter Jesus. 

Jesus  vendte  sig  om,  og  da 
han  så,  at  de  fulgte  med,  si- 
ger han  til  dem  :  Hvad  soger 
I?  De  svarede  ham:  Rabhi! 
(det  betvder:  Mester),  hvor 
bor  du?«  (Johs.  1:35-38). 

Ordet  »Rabbi«  siges  netop  at 
være  kommet  i  brug  på  den  tid; 
det  er  derfor,  det  var  nødvendigt 
at   definere   det. 

»Han  siger  til  dem:  Kom  og 
se!  Da  gik  de  med  og  så,  hvor 
han  boede,  og  de  blev  hos 
ham  den  dag.  Det  var  ved  den 
tiende  time. 

Den  ene  af  de  to,  som  hav- 
de hørt  Johannes'  ord  og  var 
fulgt  efter  Jesus,  var  Andre- 
as, Simon  Peters  broder. 

Han  finder  først  sin  broder 
Simon  og  siger  til  ham:  Vi 
har  fundet  Messias  (det  er 
det  samme  som  Kristus). 

Og  han  forte  ham  til  Jesus. 
Da  så  Jesus  på  ham  og  sagde: 
Du  er  Simon,  Johannes'  søn; 
du  skal  hedde  Kefas  (det  er 
det  samme  som  Peter). «(Johs. 
1:39-42). 

For  at  få  hele  billedsproget  ud 
af  det,  kunne  vi  sige:  »Det  er  det 
samme  som  en  klippe«. 

»Den  næste  dag  ville  Jesus 
drage  derfra  til  Galilæa;  og 
han  finder  Filip  og  siger  til 
ham:  Følg  mig! 

Filip  var  fra  Betsajda,  fra 
Andreas'  og  Peters  by.«  (Johs. 
1:43-44). 

Jeg  har  ofte  spekuleret  på, 
om  Frelseren  kendte  nogle  af  dis- 
se folk  i  forvejen.  Han  boede  i 
Nazaret,  ikke  langt  fra  Galilæa. 
Han  må  have  været  der  fra  tid 
til  anden;  og  da  der  i  de  dage  ik- 


ke var  biler  eller  andre  af  de  mid- 
ler til  hurtigt  samkvem,  som  vi 
har  i  dag,  synes  det  ikke  urime- 
ligt at  antage,  at  han  måske  kend- 
te nogle  af  disse  mænd  i  forvejen. 
Beretningen  fortsætter: 

»Filip  finder  Natanael  og 
siger  til  ham:  Ham,  som  Mo- 
ses i  loven  og  ligeså  profeter- 
ne har  skrevet  om,  ham  har 
vi  fundet,  Jesus,  Josefs  søn, 
fra  Nazaret. 

Natanael  sagde  til  ham: 
Kan  noget  godt  være  fra  Na- 
zaret? Filip  siger  til  ham: 
Kom  og  se!«  (Johs.  1:45-46). 

Kritikerne  siger,  at  der  findes 
intet  i  Det  gamle  Testamente,  der 
antyder,  at  Nazaret  ikke  skulle 
være  et  godt  sted;  men  vi  ved,  at 
Nazaret  to  gange  fornægtede  Frel- 
seren. Vi  ved,  at  de  prøvede  at 
dræbe  ham,  at  de  tog  ham  ud  til 
kanten  af  en  klippe  for  at  kaste 
ham  ned,  og  han  gik  tilbage 
iblandt  dem.  Enten  var  han  usyn- 
lig, eller  de  havde  ikke  kræfter 
til   at   standse  ham. 

Det  viser  sig  også,  at  galilæer- 
ne ikke  var  højt  anset,  fordi  de- 
res sprog  var  simpelt;  de  var  af 
blandet  race.  De  var  ukultivere- 
de, og  deres  kontakt  med  ikke-jø- 
derne  var  langt  mere  intim,  end 
jøderne  kunne  godkende. 

»Da  Jesus  så  Natanael  kom- 
me imod  sig,  siger  han  om 
ham:  Se,  det  er  i  sandhed  en 
israelit,  i  hvem  der  ikke  er 
svig. 

Natanael  spørger  ham: 
Hvorfra  kender  du  mig?  Je- 
sus svarede  og  sagde  til  ham: 
Før  Filip  kaldte  på  dig,  så  jeg 
dig,  mens  du  var  under  figen- 
træet. 

Natanael  udbrød!  Rabbi! 
du  er  Guds  Søn,  du  er  Israels 
Konge.«    (Johs.   1:47-49). 

»Guds  Søn«  er  en  vending,  som 
mere  eller  mindre  er  ensbetyden- 
de med  eller  bliver  brugt  afveks- 
lende med  »Davids  Søn«.  I  Det 
gamle  Testamente  blev  det  brugt 
til  at  betegne  Messias.  Den  slags 
Messias,  som  de  så  efter,  den 
slags  Messias,  som  i  høj  grad  for- 
hindrede dem  i  at  se  den  sande 
Messias,  antydes  ved  følgende 
sætning:    »Du   er  Israels   Konge.« 

Jøderne  spejdede  altid  efter  po- 
litisk frelse  -  efter  en  konge,  som 
skulle  rejse  sig  og  befri  dem  fra 
deres  romerske  undertrykkere. 
De  vil  huske,  at  senere  i  Frelse- 
rens mission  ønskede  den  store 
skare,  som  han  traf,  og  som  han 
prædikede  for,  at  gøre  ham  til 
konge.  Han  måtte  flygte  for  at 
forhindre  dem  i  at  gøre  det.  Jeg 
antager,  at  det  er  dette,  der  er 
nøglen  til  al  den  vanskelighed, 
som  jøderne  havde  på  den  tid. 
Jeg  gentager,  de  så  hen  til  en  po- 
litisk konge  og  ikke  til  en,  som 
skulle  forløse  dem  fra  Faldet 

»Jesus  svarede  og  sagde  til 
ham     (Natanael) :     Tror     du, 


fordi  jeg  sagde  dig,  at  jeg  så 
dig  under  figentræet?  Du  skal 
få  større  ting  at  se  end  disse. 
Og  han  siger  til  ham:  San- 
delig, sandelig  siger  jeg  eder, 
I  skal  se  himmelen  åben  og 
Guds  engle  stige  op  og  stige 
ned  over  Menneskesønnen.« 
(Johs.  i  :50-51). 

Øjensynlig  er  dette  en  hentyd- 
ning til  det  syn,  der  er  kendt  som 
Jakobs  stige  i  Det  gamle  Testa- 
mente. 

Og  således  endte  de  fire  første 
dage,  hvor  fire  disciple  -  sand- 
synligvis fem  .  blev  fundet:  Jo- 
hannes Åbenbareren,  Andreas, 
Peter,  Filip  og  Bartolomæus  - 
hvis   Natanael   er   Bartolomæus. 

Næste  måned  skal  vi  fortsætte 
serien  med  uddrag  fra  Præsident 
Clarks  forelæsning  om  brylluppet 
i  Kana  og  om  hans  kommentarer 
angående  Frelserens  »brødre«. 

Det  anbefales,  at  hele  serien 
opbevares.  De  danner  en  betyd- 
ningsfuld kilde  af  materiale  for 
alle,  der  studerer  eller  undervi- 
ser   i    evangeliet. 

April  er  en  betydningsfuld  måned  i  Jesu  Kristi  Kirke  af  Sidste 
Dages  Helliges  historie.  Den  vigtigste  begivenhed,  der  har  fundet  sted 
i  denne  måned,  er  organiseringen  af  Kirken  den  6.  april  1830. 
Om  denne  begivenhed  fortæller  Profeten  Joseph  Smith  selv: 
»Medens  Mormons  Bog  var  under  trykning,  blev  vi  ved  med  at 
aflægge  vidnesbyrd  og  give  oplysninger,  så  ofte  som  lejligheden  til- 
bød sig.  Vi  gjorde  også  vore  brødre  bekendt  med,  at  vi  havde  fået 
befaling  til  at  grundlægge  Kirken.  I  overensstemmelse  dermed  sam- 
ledes vi  —  vi  var   seks   ialt  — ■  den   6.   april    1830   i   dette   øjemed   i 

Peter  Whitmers  hjem,  hvor  Kirken  organiseredes 


Peter  Whitmers  hus.  Efter  at  vi  havde  åbnet  mødet  med  højtidelig  bøn 
til  vor  himmelske  Fader,  fortsatte  vi  i  overensstemmelse  med  tidligere 
modtagne  befalinger  og  spurgte  vore  brodre,  om  de  var  rede  til  at 
antage  os  som  deres  lærere  i  de  ting  og  forhold,  som  hører  ind  under 
Guds  rige,  og  om  det  var  efter  deres  ønske,  at  vi  gik  i  gang  med  at 
organisere  Kirken  i  overensstemmelse  med  ovennævnte  befaling,  som 
vi  havde  fået.  Disse  forskellige  forslag  antog  de  enstemmigt.  Så  lagde 
jeg  mine  hænder  på  Oliver  Cowdery  og  ordinerede  ham  til  ældste  i 
»Jesu  Kristi  Kirke  af  Sidste  Dages  Hellige«,  hvorefter  han  ligeledes 
ordinerede  mig  til  ældste  i  denne  Kirke.  Derpå  brød  vi  brodet,  vel- 
signede det  og  spiste  det  sammen  med  dem;  vi  velsignede  ligeledes 
vinen  og  drak  den  sammen  med  dem.  Vi  lagde  så  hænderne  på  hver 
enkelt  tilstedeværende  medlem  af  Kirken,  så  de  kunne  få  den  Hellig- 
ånds gave  og  bekræftede  dem  som  medlemmer  af  Kristi  Kirke.  Den 
Helligånd  var  udgydt  over  os  i  rigt  mål  —  nogle  profeterede,  medens 
vi  alle  priste  Herren  og  frydede  os  ganske  overordentlig.  Medens  vi 
endnu  var  sammen,  modtog  jeg  følgende  befaling: 


Åbenbaring  lil  Joseph  Smith,  jun.,  givet  i  Faijette,  Seneca  Conntij, 
New  York,  den  6.  april  1830  (L.  &  P.,  afsnit  21). 

Se,  der  skal  føres  en  optegnelse  af  jer,  hvori  du  skal  kaldes 
seer,  oversætter,  profet,  en  Jesu  Kristi  apostel,  ældste  i  kirken 
gennem  Gud  Faderens  vilje  og  vor  Herres  Jesu  Kristi  nåde. 

Og  du  bliver  inspireret  af  den  Helligånd  til  at  lægge  kirkens 
grundvold  og  opbygge  den  i  den  allerhelligste  tro, 

kirken,  som  blev  oprettet  i  det  Herrens  år  atten  hundrede  og 
tredive  i  den  fjerde  måned  og  på  den  sjette  dag  i  den  måned, 
der  kaldes  april. 

Derfor  skal  du,  min  kirke,  give  agt  på  alle  de  ord  og  befalinger, 
han  giver  dig,  eftersom  han  modtager  dem,  så  længe  han  van- 
drer i  hellighed  for  mig. 

Thi  I  skal  tage  imod  hans  ord  i  al  tålmodighed  og  med  tro, 
som  om  det  var  fra  min  egen  mund. 

Thi  når  I  gør  dette,  skal  helvedes  porte  ikke  få  overhånd  over 
jer,  ja,  Gud  Herren  vil  sprede  mørkets  magter  for  jer  og  lade 
himlen  bæve  til  jeres  gode  og  til  sit  navns  ære. 

Thi  så  siger  Gud  Herren:  Jeg  har  inspireret  ham  til  at  føre 
Zions  sag  med  stor  kraft  til  sejr,  og  jeg  kender  hans  flid,  hans 
bonner  har  jeg  hørt. 

Ja,  jeg  har  set  hans  tårer  for  Zion;  men  jeg  skal  ikke  lade 
ham  sørge  over  hende  længere,  thi  hans  glædesdage  er  kommet, 
og  hans  synder  er  ham  forladt,  og  min  velsignelse  hviler  over 
hans  gerning. 

Thi  se,  jeg  vil  velsigne  alle  dem,  der  arbejder  i  min  vingård, 
med  stor  velsignelse.  De  skal  tro  på  hans  ord,  som  er  givet  ham 
af  mig  gennem  Talsmanden,  og  som  bevidner,  at  Jesus  blev  kors- 
fæstet af  syndige  mennesker  for  verdens  synders  skyld,  ja, 
til  deres  synders  forladelse,  som  har  et  sønderknust  hjerte. 

Derfor  vil  jeg,  at  du,  Oliver  Cowdery,  min  apostel,  skal  ordi- 
nere ham. 

Og  dette  er  en  befaling  for  dig,  at  du  er  en  ældste  under  ham, 
eftersom  han  var  den  første  før  dig,  for  at  du  skulle  være  en 
ældste  i  Kristi  kirke,  som  bærer  mit  navn, 

og  denne  kirkes  første  præsident,  både  i  kirken  og  for  verden 
og  for  ikke-joderne;  ja,  så  siger  Gud  Herren,  også  for  jøderne. 
Amen. 

Vi  gik  derpå  i  gang  med  at  kalde  nogle  andre  blandt  brødrene  og 
at  ordinere  dem  til  forskellige  embeder  i  præstedømmet,  således  som 
ånden  tilkendegav  os  det.  Efter  at  vi  havde  tilbragt  en  herlig  tid  sam- 
men med  aflæggelse  af  vidnesbyrd  og  havde  følt  den  Helligånds  kraft 
og  velsignelser,  som  Herren  i  sin  nåde  havde  sendt  os,  sluttede  vi 
mødet  i  forvisning  om,  at  vi  nu  var  virkelige  medlemmer,  og  at 
Herren  havde  anerkendt  os  som  sådanne  i  »Jesu  Kristi  Kirke«,  der  var 
organiseret  efter  det  mønster  og  efter  de  befalinger  og  åbenbaringer, 
som  Herren  havde  givet  os  i  de  sidste  dage,  og  ligeledes  i  overensstem- 
melse med  den  i  Det  nye  Testamente  omtalte  ordning  af  Kirken.« 

(History  of  the  Church,  vol.  1,  pp.  74-79). 


ARBEJDET    FOR    DE   DØDE 

Lad  ikke  alle  de  mange  pligter  i  Kirken  skjule  den  vigtigste! 
Vi  citerer  Joseph  Fielding  Smith:  »Dette  er  den  største  person- 
lige pligt  vi  har,  og  vi  skulle  opfylde  den  til  forløsning  for  vore 
fædre,  som  allerede  er  gået  hinsides.« 

I  /  ianedi 


HS     SPØRGSMÅL 


Af  Joseph  Fielding  Smith,  præsident  for  De  Tolv  Apostles  Råd. 


Læren  om  blodforsoning. 


Spørgsmål: 

Vil  De  forklare  meningen  med 
læren  om  blodforsoning  og  Kir- 
kens standpunkt  med  hensyn  til 
dødsstraf? 

Svar: 

Læren  om  blodforsoning  henvi- 
ser til  det  store  offer,  som  Jesus 
Kristus  bragte,  da  han  udgød  sit 
blod  på  korset.  Gennem  dette  of- 
fer blev  dødens  magt  tilintetgjort, 
og  hele  menneskeheden  modtager 
den  velsignelse,  at  udødeligheden 
gengives,  så  de  ikke  kan  dø  mere. 
Da  Adam  blev  sat  i  Edens  Have, 
var  han  udødelig  og  kunne  have 
levet  for  evigt;  ligeledes  alle  ting, 
som  var  blevet  skabt,  så  vel  som 
Adam  og  Eva  »...måtte  være  for- 
blevet i  den  samme  tilstand,  som  de 
var  i,  efter  at  de  var  blevet  skabt, 
og  de  måtte  have  været  til  for 
evigt  og  været  uden  ende.«  (2  Ne- 
phi  2:22).  Var  den  slags  eksistens 
fortsat,  kunne  Adam  og  Eva  ikke 
have  opfyldt  den  store  befaling, 
som  de  fik  i  haven  .  at  mangfol- 
diggøre sig  og  opfylde  jorden 
med  deres  afkom  (i.  Mos.  1:28, 
2  Nephi  2:23-25),  og  den  store 
frelsesplan,  der  var  stemt  om  og 
som  var  akcepteret  i  åndeverde- 
nen, før  jorden  blev  skabt,  ville 
være  blevet  til  intet.  (Moses  4: 
1-b,  Abraham  3:22-28). 


Medens  Adam  og  Eva  var  i  ha- 
ven, fik  de  det  privilegium  at  ny- 
de frugten  fra  alle  træerne  und- 
tagen frugten  fra  kundskabens 
træ  på  godt  og  ondt.  De  blev  in- 
strueret om,  at  hvis  de  spiste  af 
det  træ,  ville  de  visselig  dø,  og 
deres  tilstand  af  udødelighed  ville 
høre  op,  og  den  dødelige  eksi- 
stens ville  blive  indført  med  alle 
dens  piner,  sorger,  synder  og  glæ- 
der, som  vi  finder  på  jorden  i 
dag,  og  de  ville  blive  tvunget  til 
at  arbejde  i  deres  ansigts  sved. 
Desuden  ville  døden  ikke  alene 
bringe  adskillelse  mellem  ånden 
og  legemet,  men  også  bortvisning 
fra  Guds  nærhed,  hvad  der  er  den 
anden  død.  Denne  befaling  over- 
trådte de,  og  faldet  blev  indført 
og  bragte  blodet  som  den  livgi- 
vende substans  til  deres  dødelige 
legemer,  som  tidligere  blev  leven- 
degjort ved  ånd.  Det  er  vanske- 
ligt at  forestille  sig  en  værre 
skæbne  end  den,  der  timedes 
Adam  og  Eva  og  som  blev  nedar- 
vet på  hele  menneskeheden.  Ja- 
kob, Lehis  søn,  har  beskrevet  det- 
te frygtelige  billede  med  følgende 
levende  ord: 

»O,  Guds  visdom,  nåde  og  barm- 
hjertighed! Thi  se,  dersom  kødet 
ikke  mere  skulle  oprejses,  så  måt- 
te vore  ånder  blive  den  engel  un- 
dergivet, som  faldt  fra  den  evige 

Guds  åsyn,  for  ikke  mere  at  op- 
rejses, og  blev  djævelen. 

Og  vore  ånder  måtte  være  ble- 
vet ham  lig,  og  vi  blev  djævle  og 
en  djævels  engle,  udelukket  fra 
vor  Guds  åsyn  og  forblevet  hos 
løgnens  fader  i  elendighed,  lige- 
som han  selv;  ja,  det  væsen,  som 
forførte  vore  første  forældre,  som 
påtager  sig  næsten  en  lysets  en- 
gels skikkelse  og  får  menneskenes 
born  til  hemmeligt  at  forene  sig 
til  mord  og  alle  slags  hemmelige 
mørkets  gerninger.«  (2  Nephi  9: 
8-9). 

Det  havde  aldrig  været  hensig- 
ten, at  denne  frygtelige  skæbne 
skulle  blive  menneskets  endeligt. 
Han  blev  ikke  sendt  til  denne 
jord  for  at  gå  gennem  dodelige 
prøvelser  og  lide  kødets  lidelser, 
blive  fristet,  prøvet  og  derefter 
overgivet  til  evig  fordommeise, 
miste  sit  fysiske  legeme,  der  var 
givet  ham  som  tabernakel  for 
hans  evige  ånd,  og  blive  tilknyttet 
den  ånd  gennem  al  evighed;  ret- 
færdigheden krævede,  at  denne 
brudte  lov,  som  berøvede  ham 
denne  evige  eksistens,  måtte  gø- 
res hel  igen;  barmhjertigheden 
krævede  ligeledes,  at  denne  gen- 
givelse skulle  ske.  Adams  og  Evas 
fald  var  kendt  på  forhånd,  og  for- 
beredelsen til  denne  gengivelse 
var  blevet  gjort  længe  for  de  kom 
her  på  jorden.  I  det  store  råd  i 
himlen  påtog  Jesus  Kristus  sig  fri- 
villigt missionen  som  Forløser,  at 
komme  i  Faderens  rette  tid  og 
bringe  det  offer,  som  ville  frem- 
bringe denne  gengivelse  ved  ud- 
gydelsen af  hans  blod.  Der  tales 
om  ham  i  skriften  som  »Lammet, 
der  er  slagtet  fra  verdens  grund- 
læggelse«. (Åbenb.  13:S;  1.  Peter 
1:19-20).    Adam    blev    også    i    det 


samme  råd  valgt  til  at  udføre  sin 
del  som  forfader  til  den  menne- 
skelige race.  Da  han  kom  for  at 
opfylde  sin  del  af  planen,  blev  al 
hans  tidligere  kundskab  taget  fra 
ham.  Han  havde  glemt,  at  han  var 
Mikael,  ærkeenglen,  der  havde 
haft  stor  myndighed  i  forudtilvæ- 
relsen.  Da  hele  sandheden  blev 
åbenbaret  til  Adam  og  Eva,  og  de 
fik  at  vide,  at  Jesus  Kristus  var 
blevet  valgt  som  deres  og  deres 
efterkommeres  Forløser,  frydede 
de  sig,  og  Eva  sagde:  »Dersom 
det  ikke  var  for  vor  overtrædelse, 
ville  vi  aldrig  have  fået  sæd,  og 
ville  aldrig  have  kendt  godt  og 
ondt  eller  smagt  glæden  over  vor 
genløsning  og  evigt  liv,  hvilket 
Gud  giver  alle  lydige.«  (Moses 
5:11). 

Vor  Frelsers  forsoning  er  dob- 
belt i  sine  velgerninger  overfor 
menneskeheden  gennem  udgydel- 
sen af  hans  blod.  For  det  første 
bliver  hele  menneskeheden  for- 
løst fra  døden  og  vil  modtage  op- 
standelsen. Dette  er  Guds  frie  ga- 
ve. For  det  andet  giver  den  til  al- 
le, som  vil  omvende  sig  fra  alle 
deres  synder,  syndsforladelse, 
hvis  de  vil  anerkende  og  adlyde 
hans  evangelium  og  holde  ud  til 
enden. 

Følgende  er  et  citat  af  ældste 
Orson  Pratt: 

»Betingelsesløs  forløsning  er  al- 
mengyldig. Den  omfatter  hele 
menneskeheden;  den  er  lige  så 
ubegrænset  som  faldet,  den  forlø- 
ser menneskene  fra  alle  dets  virk- 
ninger; den  gengiver  dem  deres 
legemer 

Adams  børn  havde  intet  at  gore 
med  deres  første  forældres  over- 
trædelse, og  derfor  forlanges  der 
ikke,   ;it    de   skal   udfore    noget    for 

at  blive  forlost  fra  dens  straf:  De 
bliver  forlost  fra  den  uden  tro, 
omvendelse,  dåb  eller  nogen  an- 
den handling,  enten  åndelig  eller 
legemlig. 

Betinget  forlosning  er  også  alt- 
omfattende i  sin  natur,  den  tilby- 
des alle,  men  modtages  ikke  af  al- 
le: det  er  en  universel  gave,  skont 
den  ikke  modtages  af  alle;  dens 
fordele  kan  kun  opnås  gennem 
tro,  omvendelse,  dåb,  håndspå- 
læggelse og  lydighed  mod  alle  an- 
dre befalinger  i  evangeliet. 

Ubetinget  forlosning  er  en  ga- 
ve, der  er  påtvunget  menneske- 
heden, som  de  ikke  kan  afslå,  selv 
om  de  gerne  ville.  Således  er  det 
ikke  med  betinget  forlosning,  den 
kan  modtages  eller  afvises  efter 
det   pågældende   menneskes   vilje. 

Forlosning  fra  arvesynden  er 
uden  tro  og  gerninger;  forløsning 
fra  vore  egne  synder  gives  gen- 
nem tro  og  gerninger.  Begge  er 
gaver  af  fri  nåde,  men  medens 
den  ene  er  en  gave,  der  er  på- 
tvunget os  uden  betingelser,  er 
den  anden  en  gave,  der  kun  tilby- 
des os  på  betingelser.  Modtagel- 
sen af  den  ene  er  tvungen,  mod- 
tagelsen af  den  anden  er  frivillig. 
Mennesket  kan  ikke  ved  nogen- 
somhelst  handling  forhindre  sin 
forlosning  fra  faldet,  men  han 
kan  fuldstændig  afslå  og  forhin- 
dre sin  forlosning  fra  straffen  for 
sine  egne  synder.«  (Millennial 
Slav,   12:09).  ' 

Paulus  forkyndte  også  denne 
lære.  Han  sagde  til  de  korintiske 
medlemmer   af   Kirken: 

»Har  vi  alene  i  dette  liv  sat  vort 
håb  til  Kristus,  er  vi  de  ynkvær- 
digste af  alle  mennesker. 

Men    nu    er   Kristus    opstået   fra 


de  døde  som  en  forstegrode  af  de 
hensovede. 

Thi  fordi  døden  er  kommet  ved 
et  menneske,  er  også  de  dodes  op- 
standelse kommet  ved  et  menne- 
ske. 

Thi  ligesom  alle  dør  i  Adam, 
således  skal  også  alle  levendegø- 
res i  Kristus.«   (1.  Kor.  15:19-22). 

Den  bedste  autoritet,  som  vi 
har  angående  virkningerne  af  for- 
soningen, der  når  ud  til  hele  men- 
neskeheden, er  Jesus  Kristus  selv. 
Til  jøderne  sagde  han,  da  han  tal- 
te  om  sine   gerninger: 

»Sandelig,  sandelig  siger  jeg 
eder,  den  time  kommer,  ja,  er  nu, 
da  de  døde  skal  høre  Guds  Søns 
røst,  og  de,  som  hører  den,  skal 
leve. 

Thi  ligesom  Faderen  har  liv  i 
sig  selv,  således  har  han  også  gi- 
vet Sonnen  at  have  liv  i  sig  selv. 

Og  han  har  givet  ham  magt  til 
at  holde  dom,  fordi  han  er  Men- 
neskesøn. 

Undres  ikke  herover-  thi  den 
time  kommer,  da  alle  de,  som  er 
i  gravene,  skal  høre  hans  røst, 

og  de  skal  gå  frem :  de,  som  har 
gjort  det  gode,  for  at  opstå  til  liv, 
men  de,  som  har  øvet  det  onde, 
for  at  opstå  til  dom.«  (Johs.  5: 
25-29). 

Om  denne  universelle  opstan- 
delse gennem  Jesu  Kristi  forso- 
ning har  alle  de  fordums  profeter 
talt.  I  Mormons  Bog  finder  vi  en 
af  de  tydeligste  udtalelser  om  det- 
te emne  af  Amulek,  da  han  præ- 
dikede for  folket  i  Ammonihah: 

»Derfor  forbliver  de  ugudelige, 
som  om  der  ingen  forløsning  hav- 
de været  tilvejebragt  med  undta- 
gelse af,  at  dødens  bånd  er  løst; 
thi  den   dag  skal  komme,  da  alle 

skal  opstå  fra  de  døde  og  stå  for 
Gud  og  dømmes  efter  deres  ger- 
ninger. 

Og  der  er  en  død,  som  kaldes 
en  timelig  død,  og  Kristi  død  skal 
løse  den  timelige  døds  bånd,  for 
at  alle  kan  blive  oprejst  fra  den- 
ne timelige  død. 

Ånden  og  legemet  skal  atter  for- 
enes i  deres  fuldkomne  skikkelse; 
både  lem  og  led  skal  komme  på 
rette  plads  igen,  ja,  som  vi  er  nu; 
og  vi  skal  fremstilles  for  Gud  med 
samme  bevidsthed,  som  vi  har  nu, 
og  med  klar  erindring  om  al  vor 
skyld. 

Og  denne  opstandelse  skal  bli- 
ve alle  tildelt,  både  gamle  og  un- 
ge, både  trælle  og  frie,  både 
mænd  og  kvinder,  både  ugudeli- 
ge og  retfærdige;  og  der  skal  end 
ikke  gå  så  meget  som  et  hår  tabt 
af  deres  hoved;  men  alt  skal  brin- 
ges tilbage  til  dets  fuldkomne 
skikkelse,  som  det  er  nu  eller  i 
legemet  og  skal  fremføres  og 
fremstilles  for  Sønen  Kristi,  Gud 
Faderens  og  den  Helligånds  dom- 
stol, hvilke  er  een  evig  Gud,  for 
at  dømmes  efter  deres  gerninger, 
enten  de  er  gode  eller  onde. 

Nu  har  jeg  talt  til  dig  om  det 
dødelige  legemes  død  og  ligeledes 
om  det  dødelige  legemes  opstan- 
delse. Jeg  siger  dig,  at  dette  døde- 
lige legeme  bliver  oprejst  til  et 
udødeligt  legeme,  det  vil  sige  fra 
døden,  ja,  fra  den  første  død  til 
livet,  så  det  ikke  kan  dø  mere; 
ånden  forenes  med  legemet  for 
aldrig  mere  at  være  adskilt;  og 
således  bliver  det  hele  åndeligt 
og  udødeligt,  så  det  ikke  mere 
kan  se  forkrænkelighed.«  (Alma 
ll:M-$5). 

Jesus  er  den  eneste  person  født 
i     verden,     som     nogensinde     har 


haft  magt  til  at  nedlægge  liv  og 
tage  det  igen.  Han  sagde: 

»Jeg  er  den  gode  hyrde;  jeg 
kender  mine,  og  mine  kender  mig, 

ligesom  Faderen  kender  mig, 
og  jeg  kender  Faderen;  og  jeg 
sætter  mit  liv  til  for  fårene. 

Og  jeg  har  andre  får,  som  ikke 
hører  til  denne  fold;  også  dem 
bør  jeg  lede,  og  de  skal  høre  min 
røst;  og  de  skal  blive  een  hjord, 
een    hyrde. 

Derfor  elsker  Faderen  mig,  for- 
di jeg  sætter  mit  liv  til,  for  at 
tage  det  igen. 

Ingen  tager  det  fra  mig,  men 
jeg  sætter  det  til  af  mig  selv.  Jeg 
har  magt  til  at  sætte  det  til,  og 
jeg  har  magt  til  at  tage  det  igen. 
Dette  bud  fik  jeg  af  min  Fader.» 
(Johs.   10-.U-18). 

Endvidere  sagde  han: 

»Thi  Faderen  elsker  Sønnen  og 
viser  ham  alt  det,  han  selv  gør, 
ja  endnu  større  gerninger  end 
disse  skal  han  vise  ham,  så  I  må 
undre  jer. 

Thi  ligesom  Faderen  opvækker 
de  døde  og  gør  levende,  således 
gør  Sønnen  også  levende,  hvem 
han   vil.«    (Johs.  5:20-21). 

Jesus  havde  magt  til  at  sætte 
sit  liv  til  og  tage  det  igen,  fordi 
han  er  Guds  Enbårne  Søn  i  kø- 
det, og  fra  sin  Evige  Fader  fik 
han  liv,  omfattende  magt  over  dø- 
den. Fra  sin  moder,  en  efterkom- 
mer af  Adam,  fik  han  sit  blod  og 
magt  til  at  dø.  Det  var  nødven- 
digt, at  det  dødelige  blod,  sam- 
men med  dødens  sæd,  skulle  gi- 
ves tilbage,  og  det  kunne  kun  gø- 
res ved  en  uendelig  forsoning. 
Ved  uendelig  forsoning  mener  vi 
en  forsoning,  udfort  af  en,  som 
var  uendelig  eller  evig.  Derfor 
måtte  det  være  ved  en  Søn,  avlet 

af  Faderen,  og  for  at  fuldføre  det- 
te blev  Kristus  fodt  ind  i  verden. 

Vor  Frelser  kunne  ikke  have 
forsonet  for  Adams  overtrædelse 
eller  forlost  menneskeheden  fra 
døden  undtagen  ved  at  udgyde  sit 
blod.  Heller  ikke  kunne  vi,  Adams 
horn,  blive  forlost  undtagen  gen- 
nem Jesu  Kristi  blod.  Dette  er 
klart  udtrykt  i  velsignelsen  af 
nadveren  og  i  mange  andre  skrift- 
steder. Retfærdigheden  ville  have 
krævet,  at  forsoningen  for  »arve- 
synden«, Adams  synd,  skulle  væ- 
re foretaget  af  Adam,  og  at  hver 
enkelt  af  os  skulle  have  sonet  for 
vore  egne  synder  med  vort  eget 
blod;  men  at  tage  Adams  blod 
eller  vort  blod  som  offer  ville  ha- 
ve været  værdiløst.  Vi  ville  stadig 
have  været  underkastet  doden, 
da  vi  ikke  har  nogen  magt  til  at 
forløse  os  selv.  Derfor  tilbød  Je- 
sus frivilligt  at  forløse  os,  fordi 
han  ikke  var  under  forbandelsen. 

Paulus  har  sagt,  i  sit  brev  til 
hebræerne:  »Og  det  er  næsten  så- 
dan, at  efter  loven  bliver  alt  ren- 
set med  blod,  og  der  opnås  ingen 
tilgivelse,  uden  at  blod  bliver  ud- 
gydt«. (Hebr.  9:22).  Alle  ofringer 
i  gamle  dage,  fra  Adams  dage  til 
Jesu  Kristi  forsoning  med  blod, 
var  i  lighed  med  og  en  erindring 
om  det  store  offer,  og  pegede 
fremad  mod  dets  fuldforelse  af 
Jesus  på  korset. 

Herren  instruerede  Israel,  at  de 
ikke   måtte   spise  blod: 

»Om  nogen  af  Israels  hus  eller 
af  de  fremmede,  der  bor  iblandt 
dem,  nyder  noget  blod,  så  vender 
jeg  mit  åsyn  mod  den,  der  nyder 
blodet,  og  udrydder  ham  af  hans 
folk. 

Thi  kødets  sjæl  er  i  blodet,  og 
jeg  har  givet  eder  det  til  brug  på 


alteret  til  at  skaffe  eders  sjæle  so- 
ning; thi  det  er  blodet,  som  skaf- 
fer soning,  fordi  det  er  sjælen. 

Derfor  har  jeg  sagt  til  israeli- 
terne:  Ingen  af  eder  må  nyde 
blod;  heller  ikke  den  fremmede, 
der  bor  iblandt  eder,  må  nyde 
blod. 

Om  nogen  af  israeliterne  eller 
af  de  fremmede,  der  bør  iblandt 
dem,  nedlægger  et  stykke  vildt  el- 
ler en  fugl  af  den  slags,  der  må 
spises,  da  skal  han  lade  blodet  lø- 
be ud  og  dække  det  med  jord. 

Thi  om  alt  køds  sjæl  gælder 
det,  at  dets  blod  er  dets  sjæl;  der- 
for har  jeg  sagt  til  israeliterne:  I 
må  ikke  nyde  blodet  af  noget  som 
helst  kød,  thi  alt  køds  sjæl  er  dets 
blod;  enhver,  der  nyder  det,  skal 
udryddes.«   (3.  Mos. 11 :10-14). 

Dødsstraf. 

Det   har  været   Herrens  lov   fra 

begyndelsen,    at    » kød    med 

sjælen,  det  er  blodet,  må  I  ikke 
spise. 

Men  for  eders  eget  blod  kræ- 
ver jeg  hævn;  af  ethvert  dyr  kræ- 
ver jeg  hævn  for  det,  og  af  men- 
neskene indbyrdes  kræver  jeg 
hævn   for  menneskenes  liv. 

Om  nogen  udøser  menneskers 
blod,  ved  mennesker  skal  hans 
blod  udøses,  thi  i  sit  billede  gjor- 
de Gud  menneskene.«  (1.  Mos.  9: 
4-6).  Endvidere  gentog  Moses  den- 
ne befaling  til  Israel,  således  som 
Herren  befalede  ham,  og  den  er 
aldrig  blevet  tilbagekaldt  ved 
guddommeligt  påbud.  Nephiterne 
lærte  og  praktiserede  den.  (2  Ne- 
phi  9:35;  Alma  42:19).  I  denne, 
den  sidste  uddeling,  har  Herren 
bekræftet  denne  straf  på  dem, 
som   dræber  med   forsæt. 

Præsident  Charles  W.  Penrose 
har  sagt,  idet  han  talte  om  døds- 
straf: »Denne  guddommelige  lov 
om  udgydelsen  af  en  morders 
blod  er  aldrig  blevet  ophævet.  Det 
er  en  lov  givet  af  den  Almægtige 
og  ikke  afskaffet  i  den  kristne 
tro.  Det  står  i  bøgerne  til  evig  tid 
-  at  en  morder  skal  have  sit  blod 
udgydt.  Den,  som  begår  mord, 
skal  slås  ihjel.  »Den,  som  udgyder 
menneskeblod,  ved  mennesket 
skal  hans  blod  udgydes.«  Jeg  ved, 
der  er  nogle  velvillige  og  filantro- 
piske folk  i  disse  tider,  som  sy- 
nes, at  dødsstraffen  skulle  ophæ- 
ves. Men  jeg  tror,  at  Herren  ved 
det  bedre  end  de.  Den  lov,  han 
forordnede,  vil  give  de  bedste  re- 
sultater for  menneskeheden  i  al- 
mindelighed.« (Blodforsoning,  af 
Charles  W.  Penrose,  pp.  25-26). 

Præsident  Penrose  fortsætter 
derefter  og  siger: 

»Findes  der  nogen  anden  synd, 
som  et  menneske  kan  begå,  som 
er  værdig  til  dødsstraf?  Jeg  tror, 
der  er.  Jeg  vil  henvise  Dem  til  en 
i  3.  Mosebog  20.  kapitel,  10.  vers: 

»Om  nogen  bedriver  hor  med 
en  anden  mands  hustru,  om  no- 
gen bedriver  hor  med  sin  næstes 
hustru,  da  skal  de  lide  døden, 
horkarlen  såvel  som  horkvinden.« 

Det  var  Guds  lov  i  Mose  dage. 
Det  var  Guds  lov  før  Mose  dage, 
som  De  vil  finde  det  i  1.  Mosebog. 
Det  har  været  Guds  lov  fra  be- 
gyndelsen. Nogle  folk  har  den  idé, 
at  Jesus  bortskaffede  denne  lov, 
og  de  fremdrager  tilfældet  med 
kvinden,  som  var  blevet  grebet  i 
overtrædelse.  Farisæernes  formål 
med  at  bringe  kvinden  til  Frelse- 
ren var,  at  de  kunne  fange  ham 
på  en  eller  anden  måde.  De  vil  se, 


ved  at  læse  historien  om  Jesu  Kri- 
sti gerning  på  jorden,  at  det  var 
dengang,  som  det  er  i  dag  -  der 
bliver  altid  lagt  snarer  for  at  fan- 
ge Guds  tjenere.  De  prøvede  på 
at  lokke  ham  i  en  fælde  på  man- 
ge måder,  men  han  var  i  stand  til 
at  imødegå  dem  med  den  Store 
Guds  visdom,  thi  Guds  Ånd  blev 
givet  ham  i  overmål.  Kvinden,  de 
bragte  til  ham,  var  grebet  i  denne 
store  overtrædelse.  Farisæerne 
vidste,  at  Moseloven  var,  at  hun 
skulle  lide  døden.  De  spurgte, 
hvad  Jesus  havde  at  sige.  Han 
bøjede  hovedet  og  tænkte  lidt 
over  det,  så  skrev  han  med  sin 
finger  på  jorden  og  udbrød:  »Lad 
den,  der  er  uden  synd,  kaste  den 

første  sten.«  Sagde  Jesus,  at 

Loven  ikke  burde  overholdes? 
Nej.  Han  spurgte:  »Kvinde,  hvor 
er  dine  angribere?«  De  var  borte. 
»Heller  ikke  jeg  anklager  dig.« 
Det  må  erindres,  at  der  må  være 
anklagere  såvel  som  dommere.  Je- 
sus opstillede  et  mønster,  som 
dominere  i  disse  tider  ville  gøre 
klogt  i  at  følge.  Han  handlede  ik- 
ke som  sagfører  for  anklageren 
eller  som  vidne  mod  den  anklage- 
de, lige  så  lidt  som  dommer,  der 
skulle  forkynde  dommen.«  (Ibid. 
pp.  26-27). 

»Og  se,  nu  taler  jeg  til  Kirken: 
Du  skal  ikke  slå  ihjel;  thi  den, 
som  slår  ihjel,  skal  det  ikke  for- 
lades, hverken  i  denne  eller  den 
tilkommende  verden. 

Og  atter  siger  jeg:  Du  skal  ik- 
ke slå  ihjel;  men  den,  som  slår 
ihjel,  skal  dø.«  (L.  &  P.  42:18-19). 

Er  det  Kirkens  forret  at  udøve 
straffen?  Nej!  Herren  har  givet 
befaling  om,   at  alle   forbrydelser, 

der  er  hjemfaldne  til  dødsstraf, 
skal  behandles  af  landets  domsto- 
le, som  forkyndt  i  Lære  og  Pag- 
ter, 42:79:  »Og  om  nogen  iblandt 
jer  skulle  slå  ihjel,   skal   de  udle- 


veres til  og  behandles  efter  lan- 
dets lov,  thi  kom  i  hu,  at  han  ik- 
ke kan  få  tilgivelse,  og  det  skal 
bevises  efter  landets  lov.« 

Joseph  Fielding  Smith. 


ff* 


RA    M  ISSIONSSEKRETÆREN 


Kirkens  organisering  den  6.  april  lS.'iO 


Tirsdag  den  6.  april  1830  skete 
en  stor  begivenhed.  Det  er  blevet 
sagt,  at  det  er  en  af  de  største  be- 
givenheder i  verdenshistorien, 
JESU  KRISTI  KIRKE  blev  atter 
gengivet  til  jorden. 

Imidlertid  var  mange  ting  gået 
forud   for   denne   begivenhed;   det 


var  ikke  noget,  der  skete  ganske 
pludseligt.  Lad  os  se  nogle  få  år 
tilbage  og  se  nøjagtigt,  hvad  der 
førte   til    denne   begivenhed. 

Ti  prøvelsens,  men  også  inspi- 
rerende, år  var  gået,  siden  Jo- 
seph, en  fjortenårs  dreng,  gik  ind 
i  lunden  for  at  søge  kundskab,  ja, 

ti  betydningsfulde  år,  siden  Kri- 
stus og  Faderen  viste  sig  for  ham, 
og  Kristus  erklærede:  »Slut  dig 
ikke  til  nogen  af  dem.« 

Det  var  seks  et  halvt  år  siden 
den  nat,  da  Moroni  havde  besøgt 
Joseph  og  havde  fortalt  ham  om 
det  store  værk,  han  skulle  udføre 
ved  at  genoprette  JESU  KRISTI 
KIRKE  på  jorden.  Det  var  to  et 
halvt  år  siden,  Joseph  havde  mod- 
taget de  hellige  plader,  hvorfra 
Mormons  Bog  blev  oversat.  Det 
var  elleve  måneder  siden,  et  sen- 
debud fra  himlen  havde  gengivet 
præstedømmet  på  jorden.  Mor- 
mons Bog  var  blevet  oversat  på 
ni  måneder,  og  den  var  nu  under 
trykning. 

Den  6.  april  1830  blev  JESU 
KRISTI  KIRKE  AF  SIDSTE  DA- 
GES HELLIGE  så  organiseret. 
Kirken  begyndte  med  kun  seks 
medlemmer,  som  alle  havde  set 
de  guldplader,  som  Mormons  Bog 


var  oversat  efter.  Fire  af  de  nye 
medlemmer  havde  set  pladerne 
og  rørt  ved  dem  i  fuldt  dagslys, 
og  to  af  dem  havde  fået  pladerne 
vist  af  et  himmelsk  sendebud  og 
havde  hørt  Guds  stemme  bære 
vidnesbyrd  om,  hvad  de  så. 

Kirken  voksede  hurtigt  og  vok- 
ser stadigt.  Indenfor  et  tidsrum 
af  et  år  blev  omkring  1500  om- 
vendt og  blev  medlemmer  af  den 
gengivne  Jesu  Kristi   Kirke. 

Fra  det  oprindelige  antal  på 
seks  medlemmer,  da  Kirken  blev 
organiseret  i  1830,  er  Kirken  vok- 
set til  et  nuværende  medlemsan- 
tal  på  næsten  2  millioner. 

Hvorsomhelst  man  kommer 
hen,  og  overalt  i  verden,  hvor 
menneskene  er  frie,  står  Jesu  Kri- 
sti Kirke  af  Sidste  Dages  Hellige 
som  et  levende  symbol  på  Guds 
suverænitet. 

Benjamin  R.  Monk, 
missionssekretær. 


Kirkens  adresser 

Rettelse:  I  STJERNEN  for  februar  1959  (side  50)  bragte  vi  en  for- 
tegnelse over  Kirkens  adresser  i  Danmark.  Ved  en  fejltagelse  er  der 
anført  en  forkert  adresse  for  Vejle,  der  ikke  har  lokaler  i  Nørre  Allé 
19,  men  i  Raadhus passagen. 

Post  til  Randers  kirkebygning,  som  ligger  på  hjørnet  af  Raadmands 
Boulevard  og  Vester  Allé,  skal  helst  adresseres  Vester  Allé  kl,  og  ikke 
Raadmands  Boulevard  27  som  anført. 


ØtusQ 
STÆVNET 

■  Odense 
den  2«..  27.  ©g-  28.  juni  1959 

Et  vidnesbyrd  fra  Læsø 

»Drag  dine  sko  af,  thi  stedet,  hvor  du  står,  er  helligt.«  Det  kan  være 
et  sted,  hvor  en  tornebusk  engang  lyste  og  kastede  genskin  langt  ud 
over  menneskehedens  historie. 

Og  det  kan  være  et  sted  i  en  lille  lund  i  Amerika,  hvor  en  ung  mand 
med  inderlighed,  tro  og  ærbødighed  i  hjertet  forårsagede  det  samme. 

Ånden  svæver  over  vandene,  og  ånd  er  noget  mærkeligt  noget. 
And  og  bonner  præger  de  omgivelser,  hvori  de  er  sendt  op.  De  bliver 
ved  at  dirre  i  luften  og  gør  stedet  helligt,  så  de,  som  har  sans  for  den 
slags  ting,  kan  mærke  det.  Menneskehedens  trang  til  kult  har  altid 
ladet  bonner  stige  op  til  de  gode  magter.  Man  har  sogt  hjælp  og  be- 
skyttelse hos  den  gode  guddom  mod  det  onde.  Og  Gud  er  ikke  smålig. 
Om  man  har  kaldt  ham  Odin  eller  Thor  eller  noget  andet,  har  han  set 
bort  fra,  når  han  har  mærket  ærlig  tillid  og  tro,  og  derfor  kan  man 
stadig  kende  de  steder,  hvor  der  er  blevet  bedt  og  ofret  i  hengiven  tro. 

Jeg  stod  engang  ved  et  hedensk  gudehov.  Det  var  ikke  blevet  afløst 
af  nogen  kristen  kirke,  som  det  ellers  ofte  er  tilfældet  herhjemme. 
Stedet  var  glemt,  de  kristne  havde  sejret,  men  det  kunne  stadig  mærkes, 
at  man  stod  på  hellig  jord.  De  bonner,  der  var  sendt  op  mod  himlen, 
prægede  stadig  omgivelserne  og  skabte  ånd  på  samme  måde,  som 
man  kan  mærke,  at  der  skabes  ånd  i  en  beboet  lejlighed.  Det  er  rart 
at  kunne  mærke  den  slags  ting.  Det  giver  en  storladen  følelse  af  sam- 
hørighed med  slægterne,  og  man  føler,  at  man  er  på  et  sted,  hvor  der 
er  godt  at  være,  et  sted,  hvor  man  kan  komme  i  forbindelse  med  Gud, 
hvis  man  har  tro. 

Blot  man  har  tro!  Ja,  blot  man  har  tro! 

Det  lyder  så  let,  men  den  gammeltestamentlige  tro,  troen,  der  flytter 
bjerge,  er  vist  oftest  en  mangelvare  og  en  sjældenhed  i  vor  tid. 

Jeg  kender  en  mand,  som  engang  sagde  til  sin  kone,  der  beklagede 
sig  stærkt  over  hjemmets  økonomi  eller  måske  rettere  mangel  på 
økonomi: 

»Ja,  men  har  du  da  slet  ingen  tro?«  Til  mig  føjede  han  lidt 
senere  forklarende  til: 

»Jeg  er  aldrig  så  glad,  som  når  jeg  ikke  har  en  øre  på  lommen!  Så 
ved  jeg  nemlig,  at  nu  må  situationen  skifte.  Nu  må  det  vende  og  gå 
den  anden  vej,  thi  værre  kan  det  absolut  ikke  blive.  Og  jeg  ved,  at 
det  passer,  thi  jeg  har  prøvet  det  mange  gange.« 

Han  havde  og  har  ingen  bekymringer;  thi  han  har  tro  og  tillid  til 
Gud.  Han  ved,  at  Gud  vil  sørge  for  ham  og  hans  familie,  så  der  er  mad 
på  bordet,  når  det  tiltrænges,  og  et  sæt  tøj  til  ham,  når  det  gamle 
er  slidt  op. 

En  dag  bankede  to  unge,  smilende  amerikanere  på  vor  dør.  De  var 
iført  flonelstavle  og  missionærcykle  med  støtteben.  Og  de  ville  gerne 
have  lov  at  fortælle  os  noget  glædeligt.  Hvem  vil  ikke  høre  det,  når 
man  samtidig  kan  gøre  budbringerne  en  glæde? 

Det  varede  ikke  længe,  inden  udklipsfigurerne  kom  på  tavlen,  og 
min  tilvante  treenigheds-lære  fik  et  grundskud.  Jeg  spurgte  imidlertid, 
om  det  ikke  kunne  være  nogenlunde  ligegyldigt,  hvorledes  vi  menne- 
sker mener,  at  Gud  og  Jesus  Kristus  ser  ud,  når  vi  blot  tror  på  dem. 
Firmaet  Harris  Done  og  Kent  Madsen  svarede,  at  de  godt  forstod  mit 
standpunkt,  men  at  det  alligevel  var  galt,  hvilket  jeg  snart  ville  kom- 
me til  at  erkende,  hvis  vi  ville  give  dem  lejlighed  til  at  uddybe  deres 
budskab  til  os.  Og  det  ville  vi  jo  gerne.  Jeg  har  altid  interesseret  mig 
for  sammenlignende  religionshistorie  og  har  i  tidens  løb  lugtet  til 
mange  forskellige  ting,  både  for  at  oge  min  viden  og  for  at  finde 
frem  til  det  rette.  Og  Done  forsikrede  mig,  at  det  var  ganske  udmærket, 
navnlig  i  betragtning  af,  at  han  og  hans  kollega  repræsenterede  det 
absolut  rette  og  eneste  rigtige,  nemlig  Jesu  Kristi  Kirke  af  Sidste  Dages 
Hellige  .  .  . 

Det  var  vinter,  og  vinteren  viste  sig  fra  den  mest  barske  side,  men 
de  to  missionærer  trodsede  snestorm  og  isslag  uden  at  fortrække  en 
mine.  De  slæbte  cyklen  efter  sig  ad  de  glatte  veje.  De  kravlede  gennem 
og  over  snedriverne  og  nåede  frem,  netop  når  vi  sagde  til  hinanden, 
at  i  aften  kommer  de  da  ikke!  Hveranden  aften  kom  de,  og  de  lærte  os 
at  forstå,  at  det  de  fortalte  var  rigtigt,  og  at  de  kom  fra  Gud  —  med 
myndighed  fra  ham.  Fruen  i  huset  tog  hurtigt  konsekvensen  og  er- 
klærede sig  rede  til  at  blive  døbt.  Og  jeg  begyndte  at  tænke.  Jeg  følte 
mig  som  en  lille  sort  negerdreng  i  det  mørkeste  Afrika.  Jeg  havde 
aldrig  drømt  om,  at  jeg  skulle  kunne  blive  genstand  for  mission,  og 
at  nogen  ville  tage  mine  små  feticher  fra  mig.  Stadig  mere  hørte  og 
lærte  jeg,  og  stadig  mere  tænkte  og  spekulerede  jeg.  Visdomsordet 
fik  mig  til  at  lægge  cigaretten,  mens  belæringen  stod  på,  skønt  jeg 
ellers  osede  Ira  jeg  vågnede  til  jeg  faldt  i  søvn.  Og  så  blev  der  hvisket 
til  mig,  at  det  var  dog  en  grov  betaling,  at  man  ville  tage  tobakken 
fra  mig  —  foruden  min  glæde  ved  et  godt  glas  funklende  vin  og  en  kop 
kaffe  med  en  liflig  likør.  Ikke  engang  en  romtoddy  med  rødvin, 
citron  og  kandis,  når  jeg  var  forkølet,  kunne  man  unde  mig,  blev  der 
hvisket  og  fristet.  Men  selvmedlidenheden  blev  ikke  vakt,  thi  jeg  kunne 
selv  svare,  at  det  i  virkeligheden  var  en  såre  ringe  ting,  der  krævedes 
for  at  få  sjælefred  og  alt  det  andet,  der  følger  med.  Det  er  kun  godt, 
at  der  bliver  stillet  krav  og  at  man  skal  gøre  noget  selv. 

Kort  og  godt:  afgørelsen  var  truffet.  Og  jeg  har  ikke  fortrudt  det. 
Tværtimod.  Jeg  havde  nok  forhen  kunnet  få  en  håndsrækning  fra  Gud, 
når  jeg  havde  brug  for  det,  men  vejen  mellem  Vorherre  og  mig  er 
blevet  kortere  nu,  og  det  kommer  af,  at  Jesu  Kristi  Kirke  er  den  ene- 
ste sande  Kirke,  gennem  hvilken  jeg  har  fået  Helligåndens  gave  og 
øjnene  åbnet,  så  jeg  har  set  Guds  almagt,  storhed  og  nåde. 

Jeg  har  igen  fundet  en  trofast  hånd,  hvori  jeg  trygt  kan  gemme  min, 

når  jeg  skal  passere  farlige  steder,  og  når  jeg  engang  skal  gå  gennem 

dødens  port.  _, 

Broder  Carl  Rasmussen,  Læsø. 

NÆSTVED 


Det  forste  møde  i  Næstved. 


Søndag  den  1.  marts  skete  der 
noget  stort  i  Næstveds  historie. 

Det  begyndte  altsammen  for 
omtrent  fem  måneder  siden,  da 
to  missionærer  kom  til  byen.  Dis- 
se to  var  ældste  Jay  Thueson  og 
ældste  Terry  Lee,  og  de  fik  det 
privilegium  atter  at  påbegynde 
Herrens  store  missionærarbejde  i 
Næstved,  hvor  der  ikke  har  væ- 
ret missionærer,  siden  første  ver- 
denskrig brod  ud  i  1914. 

Deres  arbejde  var  hårdt,  men 
lidt  efter  lidt  fandt  de  mange  go- 
de og  ærlige  folk,  som  ville  høre 
på  dem  og  virkelig  undersøge 
Kirken.  Efter  ca.  fire  måneders 
forlob  blev  ældste  Lee  forflyttet 
til  Aarhus,  og  ældste  Henrik  Trå- 
den tog  hans  plads. 

Der    var    endnu    ingen    medlem- 


mer, men  der  var  tilstrækkelig 
mange  undersøgere,  så  der  snart 
kunne  holdes  møder.  Til  sidst 
kom  den  store  dag,  da  det  første 
mode  blev  afholdt.  Det  fandt  sted 
i  »Bygningen«  i  Næstved  søndag 
den  1.  marts  kl.  19,00.  Missions- 
præsident  Holger  P.  Petersen 
præsiderede,  og  mødet  var  under 
ledelse   af  ældste  Thueson. 

Vi  begyndte  med  at  synge  »Hav 
tak  for  Profeten,  du  sendte«  og 
bøn  ved  ældste  Kenneth  Williams. 
Derefter  talte  ældste  Kent  Chri- 
stoffersen og  søster  Ora  Petersen 
til  os,  og  så  fik  vi  en  duet  ved 
søster  Sandra  Sharp  og  søster  In- 
ge Fanø.  Som  aftenens  sidste  ta- 
ler hørte  vi  missionspræsident 
Holger  P.  Petersen,  som  talte  om 
Kirkens  sandhed.  Vi  sluttede  mø- 
det med  at  synge  »O,  sig  hvad  er 

sandhed«,  hvorefter  ældste  Hen- 
rik Tråden  sluttede  med  bøn. 
Guds  Ånd  var  i  rigt  mål  tilstede, 
og  alle,  som  overværede  mødet, 
var  glade  for,  at  de  var  kommet. 
Tilstede  16. 

Alle  søskende  og  venner,  som 
besøger  Næstved  i  fremtiden,  er 
velkommen  til  at  overvære  disse 
møder,  som  vil  blive  afholdt  hver 
søndag  kl.  19. 

Af  begivenheden  i  Næstved  kan 
vi  alle  se,  at  Guds  værk  går  frem- 
ad i  Danmark,  og  vi  beder,  at 
Gud  vil  fortsætte  med  at  velsigne 
den  danske  mission. 

Ældste  Jay  Thueson. 

RANDERS 

Den  11.  februar  holdt  G.U.F.  i 
Randers  en  vellykket  fastelavns- 
fest. Man  havde  længe  drøftet 
denne  fest  for  at  skabe  den  så  god 
som  mulig,  og  for  at  samle  flere 
unge.  Da  G.U.F. s  kasse  var  tom, 
besluttede  man  samtidig  at  holde 
en  pakkefest.  Pakkerne  var  skæn- 
ket af  medlemmer,  og  det  gik  rask 
med  at  få  dem  solgt.  Der  var  også 
skænket  desserter  og  kager,  som 
også  hurtigt  blev  udsolgt.  Kort 
sagt,  der  var  stemning  og  fest. 
Salen  var  smukt  pyntet  med  ser- 
pentiner og  katte. 

Mødet  begyndte  med  sangen 
»Zions  ungdom«  og  bøn  ved  sø- 
ster F.  Olsen.  Søster  L.  Petersen 
fremsagde  valgsproget,  og  så  gik 
man  over  til  programmet.  Søster 
Betty  Hansen  var  en  amerikansk 
missionær  fra  Amerika,  og  broder 
Hans  Poulsen  var  tolk.  Så  var  der 
ordsprogsleg,  fremført  af  Senior- 
klassen. Mia  Maid-piger  og  biku- 
be-piger sang  »Havet,  havet«.  En 
tankelæser  fra   Indien   var  ældste 


Ronald  Andersen.  Så  var  der  en 
sketch  af  Eva  Christensen  og  sø- 
ster Dorte  Markmann,  »Baghjulet 
rasler».  Bikubepigerne  sang  »Jeg 
sender  mine  tanker«,  og  derefter 
så  vi  en  sketch  af  Ole  Hansen  og 
Hans  Henrik  Michelsen,  »Hos 
barberen«,  og  »Ballet«  af  søstre- 
ne Ruth  og  Dorthe  Markmann,  ef- 
terfulgt af  en  ballet-parodi  ved 
broder  Hans  Poulsen,  der  var 
maskeret.  Så  kom  salg  af  pakker- 
ne, og  derefter  en  sketch  ved  sø- 
ster Ruth  Markmann  og  søster 
Betty  Hansen,  udklædt  som  to 
vagabonder.  Så  slog  man  katten 
af  tønden,  hvorefter  der  var  salg 
af  kager,  desserter  og  sodavand. 
Festen  sluttede  med  sangen  »I 
Danmark  er  jeg  født«  og  bøn  ved 
ældste  Ronald  Andersen. 

Broder  Hans  Poulsen  blev  kat- 
tekonge og  søster  Lissy  Petersen 
dronning;  søster  Lilian  Petersen 
var  den  smukkest  udklædte,  og 
Gitte  Markmann  den  sjoveste; 
grenspræsidenten  var  en  rysten- 
de gammel  kone,  der  skiftede 
plads  hele  tiden!  Alle  morede  sig 
dejligt,  og  G.U.F.  fik  en  net  sum 
i  kassen.  Der  var  58  tilstede,  der- 
af 24  besøgende.  p  q 

RANDERS 

Primary  i  Randers  afholdt  ons- 
dag den  18.  februar  fastelavnsfest 
for  børn  under  12  år.  Der  indled- 
tes i  G.U.F.-salen  med  det  sæd- 
vanlige program,  hvorefter  man  i 
stedet  for  at  gå  til  klassearbejde 
slog  »katten  af  tonden«,  hvilket 
foregik  under  opsyn  af  ældste 
Ronald  Anderson,  der  måtte  løfte 
de  mindste  op  til  tønden.  Tønden 
var  .  fyldt  med  æbler,  appelsiner 
og  karameller,  og  de  25  tilstede- 
værende børn  jublede  højt,  da  to 
raske  piger  slog  den  ned.  Piger- 
ne ble>v  hver  belønnet  med  et 
stykke  chokolade.  Derefter  slutte- 
de Primary  som  sædvanlig  med 
sang  og  bøn,  hvorefter  børnene 
glade  gik  hjem.  R.  E.  M. 

Frederikshavn,  22.  februar. 

Frederikshavn  gren  afholdt 
grenskonferenee  den  22.  februar 
under  præsidium  af  distriktspræ- 
sidenten  for  Aalborg  distrikt, 
ældste   Elray   L.   Pedersen. 

Lørdag  den  21.  blev  der  holdt 
en  b;i  zar,  hvor  Aalborg  grens 
sangkor  medvirkede,  og  der  blev 
solgt  forskellige  håndarbejder  og 
desserter.  Vi  havde  en  dejlig  af- 
ten, og  der  var  85  tilstede. 

Søndag  morgen  var  der  søn- 
dagsskole som  sædvanlig,  hvor 
nogle  af  børnene  medvirkede.  Til- 
stede 23. 

Søndag  aften  var  konferencens 
hoved  møde,  hvor  vi  hørte  fra 
grenspræsidentskabct  og  nogle  af 
medlemmerne.  Det  var  en  god  af- 
ten, hvor  vi  følte,  at  Guds  Ånd 
var  tilstede.  Søster  Rasmussen  fra 
Læsø  gav  en  klaversolo  og  spille- 
de til  sangene.  Rroder  Jens  M. 
Christensen  sluttede  med  bøn.  Til- 
stede  21.  EC. 


KØBENHAVN 

G.U.F.  i  København  afholdt 
onsdag  den  4.  marts  danseturne- 
ring i  Engelsk  Vals.  Der  har  hele 
vinteren  igennem  været  trænet 
flittigt  på  »vor  egen  danseskole« 
under  ledelse  af  broder  Rent 
Holm  og  søster  Grethe  Ljung- 
strøm.  Desværre  var  der  en  hel 
del,  der  på  grund  af  influenza- 
epidemien var  forhindret  i  at  væ- 
re tilstede,  men  de  resterende 
kæmpede  bravt  om  placeringerne. 

Dommerne,  broder  og  søster 
Ljungstrom  og  søster  Moe  (alle 
tre  »gamle  drevne  dansere«),  hav- 
de det  ikke  helt  let  med  at  finde 
ud  af,  hvem  der  var  de  bedste, 
men  endelig  nåede  tre  par  frem 
til  finalen,  og  efter  en  meget 
jævnbyrdig  dyst  blev  par  nr.  3, 
Inge  Magnusson  og  Jens  Kristof- 
fersen, valgt  som  vinderparret. 
(Jeg  vil  lige  indskyde  her,  at  to 
tilrejsende  amerikanske  soldater 
senere  fortalte  mig,  at  de  aldrig 
derhjemme  til  deres  danseaftener 
havde  set  nogen,  der  dansede  så 
godt  som  disse  par  fra  København. 
Det  siger  da  en  hel  del,  ikke?) 

Alle  vi  unge  fra  København  er 
meget  glade  for  den  lejlighed,  vi 
har  til  at  komme  sammen  og  lære 
at  danse.  Vi  er  mange,  men  vi  er 
ikke  nok,  hvornår  bliver  man 
det? 

Nu  samler  vi  al  energien  til  næ- 
ste  turnering   i   Quick-step. 

Måske  skulle  jeg  lige  røbe,  at 
De  til  Stævnet  i  Odense  (der  af- 
holdes i  dagene  26.,  27.  og  28.  ju- 
ni) vil  kunne  se  repræsentanter 
fra  danskeskolen.  For  De  kommer 
da  til  Stævnet,  ikke?  ^   ^ 


1.38 


G.IT.F. 


-  Begynd  hver  morgen,  som  var 
den  livets  begyndelse  - 

Hvad  får  denne  sætning  dig  til 
at  tænke  på?  Den  første  tanke  jeg 
fik   var: 

»Alle  de  uoverensstemmelser, 
der  var  med  andre  i  går,  glem 
dem  idag«, 

»Alt  hvad  du  har  hørt  af  dår- 
ligt om  andre  igår,  glem  det  i 
dag«, 

»Det,  som  du  ikke  nåede  at  gø- 
re godt  igår,  gør  det  idag«. 

Jeg  vil  her  gerne  komme  ind 
på  sladder.  Ordet  sladder  vækker 
hos  mig  afsky  og  ubehag.  Jeg 
mindes  endnu  disse  ord,  som  jeg 
hørte  for  længe  siden: 

Før  du  fortæller  noget  om  an- 
dre, da  stil  det  på  disse  tre  prø- 
ver: 

1)  Er  det  sandt? 

2)  Er  det  noget  godt? 

3)  Er  det  nødvendigt  at  for- 
tælle det? 

Hvis  du  ikke  ubetinget  kan  sva- 
re »ja«  på  alle  disse  tre  spørgs- 
mål, så  lad  være  at  fortælle  det. 

Er  I  i  virkeligheden  klare  over, 
hvor  mange  medlemmer  og  un- 
dersøgere, der  på  grund  af  sø- 
skendes sladder  eller  uvenlighed 
holder  sig  borte?  Jeg  ved,  at  det 
er  ikke  så  få.  Nu  ved  jeg,  at  man- 
ge vil  sige,  at  det  dog  trods  alt 
er  for  evangeliets  skyld,  man 
kommer,  og  ikke  for  menneske- 
nes skyld,  eller  at  vi  kan  da  alle- 
sammen fejle  o.  s.  v.,  o.  s.  v.  Ja, 
netop,  vi  kan  alle  fejle,  også  da. 
En  dag  er  det  måske  dig,  sladde- 
rens onde  tunge  har  bud  efter. 
Hvad  vil  du  så  gøre?  Vil  du  gø- 
re det  eneste  kloge,  nemlig  igno- 


rere og  glemme  alt  i  morgen? 
Hvis  du  ville,  så  vær  glad  for  det. 

Fordi  et  menneske  har  begået 
en  fejl,  betyder  det  ikke,  at  han 
er  et  dårligt  menneske.  Han  er 
sikkert  selv  klar  over,  hvad  han 
har  gjort  galt,  og  lider  nok  i  for- 
vejen. Ville  det  så  ikke  være  synd 
at  tilføje  ham  et  yderligere  knæk 
ved  at  udsprede  hans  fejl?  For 
slet  ikke  at  tale  om  ubegrundet 
sladder,  der  er  oraend  endnu 
værre. 

Hold  dig  for  god  til  den  slags. 
Det  skader  både  dig  selv  og  an- 
dre mere,  end  du  tror. 

Jeg  tror  naturligvis  ikke,  at  DU 
kan  finde  på  sådan  noget,  men 
husk  alligevel  -  begynd  hver  ene- 
ste morgen,  som  var  den  begyn- 
delsen  til  livet  -. 

I  G.U.F.  skal  vi  have  det  rart. 
Her  mødes  vi  med  jævnaldrende 
(ligegyldigt  hvilken  alder  det  så 
er),  vi  morer  os  sammen  med 
dem.  Her  skal  vi  være  et  stort  he- 
le. Pas  på,  at  ingen  føler  sig  uden- 
for, specielt  ikke  de  nye.  Ensom- 
hedsfølelse er  det  værste,  man 
kan  lide  af,  og  får  mange  unge 
ind  på  skråplanet.  Vis  dem  jeres 
godt  sammensvejsede  fællesskab, 
men  lad  det  ikke  være  så  fast,  at 
der  ikke  er  plads  til  andre,  vel? 

Stævnet  igen. 

For  at  I  ikke  helt  skal  glemme, 
at  der  den  26.,  27.  og  28.  juni  af- 
holdes årets  største  G.U.F.-begi- 
venhed,  nemlig  Stævnet  i  Odense, 
minder  vi  lige  om  dette.  Hvorfor 
afholdes  dette  Stævne,  som  vi  al- 
le ser  frem  til  og  glæder  os  til? 
Jo,  her  får  vi   lejlighed   til  at   op- 

dage,  at  overalt,  hvor  der  findes 
medlemmer  af  Kirken,  findes  den 
samme  gode  ånd.  Vi  vil  lære, 
hvordan  vi  kan  komme  til  at  lede 
vore  forskellige  klasser  bedre,  og 
sidst,  men  ikke  mindst,  skal  vi 
more  os  sammen,  allesammen.  Alt 


i  alt  bliver  Stævnet  en  vidunder- 
lig oplevelse,  og  man  vil  glæde 
sig  til  næste  år,  til  man  skal  være 
sammen   med   hinanden   igen. 

Altså,  også  du  er  velkommen  til 
Stævnet! 

G.U.F.s   Hovedbestyrelse. 


Ilusk 
stævnet 
i 
Odense 


SØNDAGSSKOLEN 

Kære   søskende! 

Når  jeg  læser  rapporterne  fra 
de  forskellige  grene,  kan  jeg  ikke 
lade  være  med  at  tænke  på:  Hvor- 
for er  der  så  mange  af  medlem- 
merne i  Kirken,  der  er  uaktive? 
Hvordan  kan  de  det  ene  øjeblik 
sige  JA  til  at  efterleve  de  bud  og 
befalinger,  der  er  kirkens  lær- 
domme, og  det  næste  øjeblik  bli- 
ve væk  fra  møderne  -  hvad  der  i 
allerhøjeste  grad  er  tegn  på,  at 
de  ikke  længere  mener  helt  så 
fuldt  og  fast,  at  det  JA,  de  engang 
har  sagt,   stadig  er  og  bliver  JA. 

En  af  de  grunde,  jeg  tror  har 
en  stor  del  af  skylden  derfor,  er, 
at  menneskene  ikke  altid  tænker, 
før  de  taler,  og  ikke  altid  tænker 
på   deres  handlinger. 

Til   hvad   nytte  vil   det  være,  at 


vi  den  ene  dag  efter  den  anden 
kommer  til  møderne  i  Kirken, 
hvis  vi  ikke  lærer  andet  end  at 
bringe  de  ord,  vi  hører,  videre 
ved  at  gengive  og  fortælle  andre 
det  samme,  vi  har  fået  fortalt. 
Hvilken  betydning  har  det,  hvis 
vi  ikke  ved  vort  eget  eksempel  vi- 
ser, at  vi  har  lært,  både  i  ord  og 
gerning,  at  gengive,  hvad  vi  har 
hørt  andre  give  i  form  af  en  tale 
eller  en  lektie?  Vi  har  ingen  glæ- 
de og  fremgang  af  det,  hvis  vi  ik- 
ke viser  det  gennem  vort  eksem- 
pel og  vort  ord.  I  Lukas  6:45  stal- 
der: »Et  godt  menneske  tager  gode 
ting  frem  af  sit  hjertes  gode  for- 
råd, og  et  ondt  menneske  tager  on- 
de ting  frem  af  sit  hjertes  onde  for- 
råd; thi  hvad  hjertet  er  fuldt  af, 
løber    munden    over    med.«    Prøv 

engang  at  lægge  mærke  til,  når 
De  ser  et  menneske  hidse  sig  op, 
hvad  vedkommende  siger,  så  ser 
man  først  rigtigt,  hvad  det  men- 
neske indeholder.  Hvis  vi  ser  til- 
bage på  Kristi  ord,  på  apostlenes 
og  profeternes,  såvel  de  fordums 
som  nu,  så  vil  vi  se,  at  de  aldrig 
siger  noget,  der  kan  gøre  menne- 
skene ondt,  og  ligeledes  taler  de 
altid  med  få  ord,  der  altid  giver 


et  kortfattet,  men  tilfredsstillende 
svar. 

Det  skal  være  min  bøn,  at  vi 
må  leve  op  til,  at  vi  med  få  ord 
og  i  vore  gerninger,  der  skulle  ta- 
le for  vor  lærdom,  kan  være  med 
til  at  forøge  medlemmernes  antal 
-  i  bøgerne  og  i  KLASSERNE. 

Søndagsskolens 
Hovedbestyrelse. 

Nadververs  for  april: 

For  Senior  Søndagsskolen: 

»Jesus  svarede  dem:  Jeg  er  livets  brød.  Den,  som  kommer  til  mig, 
skal   ikke   hungre;   og   den,   som   tror  på  mig,   skal  aldrig   tørste.« 

(Johs.  6:35). 

For  Junior  Søndagsskolen: 

»Ved  nadverbordet  lover  vi  at  adlyde,   elske   og  følge  Jesus   i  ord 
og  gerning.«   (Carol  Cornwall). 

Søndagsskolesang  for  april  1959: 

For  Senior  og  Junior  Søndagsskolen: 

»Hvor  stort  og  hvor  skønt«.  (Nr.  2(5  i  den  nye  sangbog). 

Søndagsskolesang  for  maj  1959: 

For  Senior  Søndagsskolen: 

»Jesus,  du  som  elsker  mig«.  (Nr.  104  i  den  nye  sangbog). 

For  Junior  Søndagsskolen: 

»Atter  vi  samles  i  skolen  i  dag«.  (Nr.  139  i  den  nye  sangbag). 

C/RIMARI 


De  fleste  af  os  kender  betyd- 
ningen af  eksemplets  magt,  men 
bruger  vi  altid  denne  i  det  dagli- 
ge og  fremfor  alt,  når  vi  har  med 
born  at  gøre? 

Prov  at  svare  på  følgende  11 
spørgsmål,  så  vil  De  se,  om  De  er 
værdig  til  det  ansvarsfulde  kald 
at  undervise  børnene  i  Primary, 

Svar  »Ja«  eller  »Nej«  på  hvert 
af  dem: 

l.Gor  jeg  mig  klart,  at  jeg  er 
min  Faders  barn,  og  at  han 
elsker  mig?  

2.  Når  jeg  går  ind  i  min  himmel- 
ske Faders  hus,  viser  jeg  så, 
at  jeg  tænker  på  ham?  

3.  Er  jeg  ærbødig  under  Prima- 
ry?   

4.  Udtaler  jeg  altid  min  himmel- 
ske Faders  navn  med  ærbø- 
dighed?   

5.  Undgår  jeg  at  bruge  sådanne 
udtryk  som  »Gud«  eller  »Vor 
Herre   bevares«?   

6.  Følger  jeg  teksten  i  de  sange, 
der  synges  under  møderne,  og 
tager  imod  deres  budskab? 


i  kontakt  med  ham  under  søn- 
dagens aftenmøder?  

9.  Har  jeg  fornylig  erfaret  en 
ærbodig  holdning  hos  mig 
selv,  som  har  givet  mig  en  be- 
hagelig åndelig  opløftelse? 


10.  Hjælper   jeg    børnene    at    være 
mere    ærbødige    i    kirkesalen? 


7.  Viser  jeg  Herren  respekt  gen- 
nem min  egen  opførsel  i  kir- 
kens lokaler  og  gange?  

8.  Værdsætter  jeg  virkelig  min 
himmelske  Fader  og  føler  mig 


11.  Er  børnene  blevet  mere  ærbø- 
dige, efter  at  jeg  er  begyndt  at 
undervise  og  lede  dem?  

Meget  få  Primary-funktioænrer 
kan  ærligt  svare  »Ja«  på  alle  11 
spørgsmål.  Det  vigtigste  er  dog, 
at  De  selv  føler,  at  De  vinder 
større  ærbødighed.  De  kan  ikke 
hjælpe  børnene  til  at  føle  sig  ær- 
bødige, hvis  De  ikke  selv  føler 
ærbødighed.  Disse  spørgsmål  vil 
udpege  de  forskellige  faser,  som 
De  særlig  skal  lægge  mærke  til  i 
ærbødigheds-programmet.  Gen- 
nem stræben  og  bøn  om  vejled- 
ning vil  De  kunne  blive  en  helt 
igennem  ærbødig  personlighed, 
og  De  vil  derigennem  modtage  en 
stor  åndelig  glæde  og  mange  vel- 
signelser i  Deres  eget  liv;  og  De 
vil  kunne  hjælpe  mange  børn  at 
opnå  et  vidnesbyrd  om  evange- 
liet, som  de  ikke  kunne  få  på  an- 
den måde. 

Primarys  hovedbestyrelse. 


Bemærk:  Meddelelser  og  billeder,  der  ønskes  optaget  i  næste 
nummer  af  Stjernen,  skal  indsendes  inden  den  5.  ds.,  og  bedes 
sendt  direkte  til  Stjernens  kontor,  ikke  sammen  med  rapporter 
el.  lign.  til  missionskontoret  eller  organisationerne. 

»Vend  alle  jeres  tanker  mod 
mig.  Tvivl  ikke,  frygt  ikke.«  (L. 
&   P.    6:36). 

Formål:  At  understrege  den 
kendsgerning,  at  når  vi  fuldt  ud 
sætter  vor  lid  til  Herren,  får  vi 
kraft  og  styrke  og  sjælefred. 

Præsident  McKay  fortæller  en 
historie  om  en  gruppe  schweizi- 
ske botanikere,  som  var  oppe  i 
Alperne  for  at  indsamle  sjældne 
blomsterarter.  Gruppen,  siger 
han: 

påbegyndte  turen  en  mor- 
gen fra  en  lille  landsby,  og  efter 
flere  timers  klatretur  kom  de  til 
en  afgrund,  hvorfra  de  havde  ud- 
sigt til  en  grøn  dal,  hvor  der  vok- 
sede en  mærkelig  blomst,  der  ved 
nærmere  undersøgelse  gennem 
kikkerter  viste  sig  at  være  et 
usædvanligt  fund.  Fra  kløften, 
hvorpå  selskabet  stod,  og  ned  til 
dalen  var  der  et  stejlt  fald  på 
flere  hundrede  fod.  Det  ville  væ- 
re umuligt  at  stige  ned,  og  at  nå 
dalen  fra  anden  side  ville  betyde 
flere  timers  gang  og  arbejde. 

Under  den  sidste  del  af  deres 
bjergbestigning  havde  en  lille 
dreng  tilsluttet  sig  selskabet  og 
havde  med  interesse  iagttaget  bo- 
tanikernes manøvrer.  Efter  at 
disse  havde  diskuteret  situatio- 
nen i  flere  minutter,  vendte  en 
af  deltagerne  sig  om  til  drengen 
og  sagde:  »Min  ven,  hvis  du  vil 
lade  os  binde  et  reb  om  livet  på 
dig  og  hejse  dig  ned  i  dybet,  så 
du  kan  plukke  en  af  disse  plan- 
ter for  os,  vil  vi  give  dig  100  kro- 
ner.« 


Drengen  så  et  øjeblik  helt  for- 
tumlet ud  og  løb  så  væk,  men  i 
løbet  af  kort  tid  vendte  han  til- 
bage og  havde  en  gammel  mand 
med  sig,  som  var  bøjet  og  grå  og 
med  krogede  og  arbejdsru  hæn- 
der. Da  drengen  nåede  botani- 
kerne, sagde  han:  »Her  er  min 
far.  Jeg  vil  gå  ned  i  dalen,  hvis 
De  vil  lade  min  far  holde  rebet.« 

Den  enkle,  ubetingede  tillid, 
som  denne  dreng  havde  til  sin 
far,  er  den  rene  fortrøstning  og 
tiltro,  som  vor  himmelske  Fader 
håber,  at  vi,  hans  børn,  vil  have 
til  ham.  Han  ved,  at  dersom  vi 
sætter  vor  lid  til  ham,  vil  vi  hol- 
de hans  bud  og  befalinger  og  føl- 
ge de  stier,  han  har  anlagt  for 
vor  lykke  her  på  jorden  og  for 
evig  glæde  i  det  kommende  liv. 

Denne  sandhed  gav  Salomon 
udtryk  for  i  disse  smukke  ord: 

»Stol  på  Herren  af  hele  dit 
hjerte,  men  forlad  dig  ikke  på 
din  forstand; 

hav  ham  i  tanke  på  alle  di- 
ne veje,  så  jævner  han  dine 
stier«.    (Ordspr.  3:5-6). 

Tro  på  og  tillid  til  Herren  giver 
os  den  indre  styrke  og  den  ånde- 
lige kraft  til  at  overvinde  livets 
fristelser  og  til  modigt  at  møde 
livets  prøver  og  sorger.  Menne- 
skesjælen behøver  i  høj  grad  den 
kraft  og  styrke,  der  stammer  fra 
visheden  om,  at  en  eller  anden, 
som  man  kan  stole  på,  er  nær. 
Dette  gælder  i  særdeleshed  i  fa- 
milieforhold. Hvert  barn  trænger 
til    at    føle    sig   sikker,    en    følelse, 

som  kun  kan  opnås  i  de  hjem, 
hvor  der  hersker  kærlighed,  tillid 
og  tiltro.  På  lignende  måde  be- 
hover vi  alle  til  stadighed  at  kun- 
ne stole  på  og  stotte  os  til  vor 
himmelske  Fader.  Vi  trænger  til 
at  kunne  komme  til  ham  og  afla- 
ste vor  sjæl  og  søge  en  losning  på 
vore  problemer.  På  denne  måde 
kan  vi  opnå  åndelig  styrke  og 
kraft  og  kan  finde  sjælefred.  Je- 
sus sagde : 

»Kom    hid    til    mig,    alle    I, 
som    er    trætte    og    tvngede    af 


byrder,  og  jeg  vil  give  jer  hvi- 
le. 
Tag  mit   åg  på  jer  og  lær  af 
mig,  thi  jeg  er  sagtmodig  og  yd- 
myg af  hjertet;   så  skal   I  finde 
hvile  for  jeres  sjæle. 

Thi  mit  åg  er  gavnligt,  og 
min  byrde  er  let.«  (Matt.  11: 
28-30).' 

Dersom  vi  lever  hver  dag  så 
godt,  vi  kan,  og  sætter  vor  fulde 
lid  til  Herren,  vil  vi  ikke  have 
grund  til  at  frygte  eller  at  gøre 
os  bekymringer  eller  at  tvivle. 


K  IC  I   Itv  |    I   IC  E  IC  MS 

Deres  medlemskort. 

Enhver  sidste  dages  hellig  bur- 
de forstå  værdien  af  sit  medlems- 
kort. Dette  dokument  indeholder 
bevis  for  medlemsskabet  i  denne 
store  Kirke..  Denne  optegnelse 
tillige  med  personlig  værdighed, 
redelig  bevist  for  grenspræsiden- 
ten,  er  nødvendigt,  før  vi  kan  ny- 
de de  privilegier,  der  følger  med 
fuldt  medlemsskab  i  Kirken.  Den- 
ne vigtige  optegnelse  skal  opbe- 
vares i  grenens  medlemsliste  i 
den  gren,  hvor  vi  bor.  Uden  den 
kan  vi  ikke  få  en  tempel-anbefa- 
ling til  at  udføre  ordinancer  eller 
blive  viet  i  Templet,  heller  ikke 
få  anbefaling  til  en  patriarkalsk 
velsignelse,  blive  kaldet  til  funk- 
tionær i  grenen  eller  distriktet, 
have  myndighed  til  at  ordinere 
nogen  i  præstedømmet,  udføre 
dåb  og  håndspålæggelse  eller  vel- 
signe  små   børn. 

Medlemskortet     er    ;tf    guddom- 


melig oprindelse.  I  Kirkens  første 
dage,  da  medlemmerne  begyndte 
at  rejse  fra  det  ene  sted  til  det 
andet,  havde  de  lokale  ledere  i 
Kirken  ingen  anden  måde  til  at 
vide,  hvorledes  de,  som  påstod  at 
være  medlemmer  af  Kirken,  og 
som  de  ikke  kendte,  stod  i  Kir- 
ken, og  om  de  var  værdige.  Nød- 
vendigheden af  en  eller  anden  of- 
fentlig legitimation  øgedes,  da 
medlemmerne  begyndte  at  flytte 
til  Missouri,  hvor  de  håbede  at 
opnå  en  arv  i  Zion.  For  at  undgå 
forvirring  og  bedrageri  åbenba- 
rede Herren  en  metode  til  at  skaf- 
fe den  rette  identifikation  af 
medlemmer  som  følger: 

»Så  skal  der  udfærdiges  et  be- 
vis af  dommeren  eller  biskoppen 
i  denne  del  af  vingården  til  bi- 
skoppen af  Zion,  og  på  dette  skal 
enhver  optages,  og  det  er  til- 
strækkeligt   for    at    få    en    arv    og 

blive  modtaget   som   en   klog  for- 
valter og  tro  arbejder. 

Men  uden  det  skal  han  ikke 
modtages  af  biskoppen  i  Zion. 

Og  nu,  sandelig  siger  jeg  jer,  at 
enhver  ældste,  som  aflægger  regn- 
skab for  Kirkens  biskop  i  denne 
del  af  vingården,  skal  have  en  an- 
befalingsskrivelse fra  den  menig- 
hed eller  de  menigheder,  hvori 
han  arbejder,  så  han  og  hans 
regnskaber  må  blive  godkendt  i 
alle  dele.«   (L.  &  P.  72:17-19). 

Det  blev  skik  i  Kirken,  at  hvert 
medlem  skulle  bære  sit  medlems- 
kort hos  sig.  Gennem  årene  blev 
der  foretaget  forandringer  og  for- 
bedringer, indtil  man  antog  det 
nuværende  kartotekssystem.  Det- 
te dokument  er  ikke  blot  et  mid- 
del til  identifikation,  men  det  om- 
fatter også  oplysninger  om  fødsel, 
velsignelse,     dåb,     håndspålæggel- 


se, ordinationer  i  præstedømmet, 
navne  på  forældre  og  ægtefælle, 
vielsesdato  og  børnenes  navne. 

En  kopi  af  ethvert  medlems- 
kort opbevares  i  et  hoved-karto- 
tek i  Medlems-Departementet  i 
Kirkens  Hovedkvarter.  Dette  kar- 
totek omfatter  kort  over  denne 
Kirkes  medlemmer  overalt  i  ver- 
den. 

Ethvert  familieoverhoved  bør 
træffe  en  aftale  med  grenens  se- 
kretær om  at  kontrollere  sit  eget 
og  sin  families  medlemskort  for 
at  være  sikker  på,  at  oplysninger- 
ne på  kortet  er  korrekte  i  alle  en- 
keltheder. 

Eftersom  vi  vil  blive  dømt  ud 
fra  bøgerne,  er  der  grund  til  at 
tro,  at  en  af  disse  bøger  vil  inde- 
holde vort  medlemskort.  Det  vil 
være  til  vort  eget  bedste,  hvis  det 
er  komplet  og  nøjagtigt  i  enhver 
detaille. 


MISSIONÆRANKOMSTER: 

Med  SAS  fra  New  York  den  10.  marts  er  følgende  missionærer  an- 
kommet til  den  danske  mission: 

Ellen  Martha  Andersen  fra  Bountiful,  Utah,  beskikket  til  at  arbejde  i 
Aarhus. 

Gary  Ray  Christensen  fra  Tempe,  Arizona.  Arbejdssted  endnu  ikke 
fastsat. 

James  A.  Petersen  fra  Cottonwood,  Arizona,  beskikket  til  at  arbejde  i 
København. 


Ellen  M.  Andersen. 


Gary    R.    Christensen. 


James  A.   Petersen. 

Missonærafløsninger: 

Folgende  missionærer  er  blevet  hæderlig  afløst  fra  deres  arbejde  i 
den  danske  mission: 

1.  marts:  Nilo  R.  Call  fra  Ogden,  Utah,  efter  sidst  at  have  arbejdet  i 
Aalborg. 

6.  marts:  Garth  D.  Johnson  fra  Elsinore,  Utah,  efter  sidst  at  have 
arbejdet  i  Aarhus. 

Raymond  D.  Christensen  fra  Garden  Grove,  California,  efter  sidst 
at  have  arbejdet  i  Nyborg. 

20.  marts:  Julius  R.  Madsen  fra  Alhambra,  California,  efter  sidst  at 
have  arbejdet  i  Esbjerg. 

Tim  J.  Malan  fra  Ogden,  Utah,  efter  sidst  at  have  arbejdet  i  Aarhus. 

Robert  L.  Petersen  fra  Ogden,  Utah,  efter  sidst  at  have  arbejdet  i 
Herning. 

Richard  J.  Mortensen  fra  Salt  Lake  City,  Utah,  efter  sidst  at  have 
arbejdet  i  København. 


Xilo  R.  Call 


Garth  D.  Johnson         Raymond  D. Christensen 


Julius  R.  Madsen 


,  *"•** 


Tim  J.  Malan 


Robert  L.  Petersen 


Richard  J.  Mortensen 

FØDSELSDDAGE: 

AMAGER:  Den  1.  april  fylder 
broder  Peter  Rasmussen,  Tønnes- 
vej  43,  65  år.  Hjertelig  til  lykke! 

KØBENHAVN:  Den  3.  april  fylder 
broder  Constantin  Holmquist,  Hør- 
dumsgade  35,  70  år.  Hjertelig  til 
lykke ! 

Den  7.  april  fylder  broder  Ri- 
chard Hinze,  Abel  Cathrinesgade 
5,  75  år.  Hjertelig  til  lykke! 

Den  14.  april  fylder  broder  Carl 
Svendsen,  Guldbergshave  29,  75 
år.  Hjertelig  til  lykke! 

Den  16.  april  fylder  søster  Ca- 
milla Dahlgreen,  Rorgbjergvej  27, 
70  år.  Hjertelig  til  lykke! 

VIBORG:  Den  3.  april  fylder  sø- 
ster Mette  Kathrine  Holm  60  år. 
Hjertelig  til  lykke! 

FREDERIKSHAVN:  Den  9.  april 
fylder  søster  Elna  Marie  Agerbak 
Christensen  65  år.  Hjertelig  til 
lykke! 


AALBORG:  Den  12.  april  fylder 
søster  Nielsine  Thomine  Larsen 
75  år.  Hjertelig  til  lykke! 

AARHUS:  Den  19.  april  fylder 
søster  Ane  Kristine  Larsen  70  år. 
Hjertelig  til  lykke! 

Den  27.  april  fylder  søster  Ag- 
nes Gustavsen  70  år.  Hjertelig  til 
lykke ! 

ESBJERG:  Den  26.  april  fylder 
søster  Maren  Pedersen  65  år.  - 
Hjertelig  til  lykke! 

Bryllup:  Den  25.  marts  viedes 
på  Københavns  rådhus  søster  In- 
ger Fischer  til  broder  Peter  Ras- 
mussen, begge  Amager  gren. 

Stjernen  ønsker  hjertelig  til  lyk- 
ke! 

Hilsen  fra  U.S.A.:  Tidligere  mis- 
sionær i  den  danske  mission,  sø- 
ster Darlene  Peterson,  sender  fra 
sit  hjem  i  North  Hollywood,  Cali- 
fornia,  de  hjerteligste  hilsener  til 
søskende  og  venner  i  den  danske 
mission. 


(tJembeh 


emfyelvejscn 
Husk  at  indsende  indtegningsblanketten  til  fællesrejsen  til  Templet  snarest 

Af  hensyn  til  reservering  af  sovevogns-  og  pladsbilletter  må  vi  om- 
gående vide,  hvor  mange  der  ønsker  at  deltage  i  rejsen,  og  derfor 
bedes  den  indfegningsblanket,  der  var  indlagt  i  marts  nummeret  af 
STJERNEN,  udfyldf  og  straks  sendt  til  missionskontoret.  Husk  at  anføre, 
om  De  ønsker  sovevogn  eller  pladsbillet. 

Indtegningsblanketten  bedes  indsendt  i  alle  tilfælde,  også  selv 
om  De  i  forvejen  har  anmeldt  Deres  deltagelse  til  grenspræsi- 
denten  eller  missionspræsidenlskabet. 

Som  meddelt  finder  rejsen  sted  i  dagene  21.  til  29.  juli  med  afrejse 
fra  København  den  21.  om  morgenen  og  hjemkomst  samme  sted  den 
29.   om  aftenen. 

Prisen  er  ca.  kr.  195,-  med  pladsbillet  og  ca.  kr.  274,-  med  sovevogn 

tur-retur  København-Bern.  Børn  under  det  fyldte  10.  år  betaler  halv  pris 
for  selve  togrejsen  (ikke  sovevogn). 

Søskende,  der  rejser  i  egen  befordring,  bedes  også  anmelde  deres 
deltagelse  med  angivelse  af,  om  de  ønsker  logi  ved  templet  eller  selv 
sørger  for  logi.  De  må  være  ved  templet  senest  onsdag  morgen  den  22. 
juli   kl.  8,30. 

Missionspræsidentskabet. 

Dåb:                                       Døbt  af:                              Håndspålæggelse  af: 

KØBENHAVN:  30.  august  1958: 

Inger  Anna  Helga 

Kyhlensø                             Ældste  Norris  Arnold  Ældste  Norris  Arnold 

ESBJERG:  11.  januar: 
Elvira  Riis 
Johnny  Lutken  S. 
Jensen 

Iver  Hansen 

Ældste 

Richard  Mortensen 

Ældste 

Richard  Mortensen 

Ældste 

Richard  Mortensen 

Broder  Ejnar  Nielsen 

Broder 

Johs.  A.  Sørensen 

Ældste  Jack  Morris 

AABENRAA:   25.  januar: 
Ida  Christine 
Schlaikjer 

Ældste  Gary  Hudson 

Ældste 

J.  Sherraan  Strate 

AALBORG:  31.  januar: 
Agnethe  Solveig  Lykke 
Haferbier  Hansen 

Ældste 
Vernon  K.  Bird 

Ældste 

Stewart   Gudmundsen 

SILKEBORG:  14.  februar: 
Erik  Hans 
Hansen  Leth 

Ældste 

J.   Charles  Keller 

Ældste 

Carlo  D.  Klitgaard 

ORDINATIONER: 

Til: 

Ordineret  af: 

KØBENHAVN:  1.  februar: 
Bent  Lundsteen  Holm 
Jens  Palle  Hatting 
Mogens  Dehn 
Brix-Jørgensen 

Lærer 
Lærer 

Diakon 

Broder 

Finn  Vest  Nielsen 

Broder   Kaj   A.   Hatting 

Broder  Knud  Hentzen 

9.  februar: 
Jens  Kresten 
Kristoffersen 

Ældste 

Missionspræsident 
Holger  P.  Petersen 

15.  februar: 
Juars   Dennis 
Wellendorph 

Diakon 

Missionspræsident 
Holger  P.  Petersen 

Velsignelser: 

KØBENHAVN:  4.  januar:  Erik  Axel  Larsen  og  Ellen  Margrethe  Keb- 
lowszki  Larsens  datter,  Anne-Marie  Keblowszki  Larsen,  velsignet  af 
ældste  Leonard  Trauntvein. 

1.  februar:  Jørgen  Ringheim  og  Anni  Bengtsson  Ringheims  søn, 
Thomas  Ringheim,  velsignet  af  sin  fader. 


Missionærforflyttelser:  Dato:  Fra:  Til: 

Gary  Stalnaker  Hansen  6.  februar  Amager  Færøerne 

Inge  Fanø  12.  februar  Aarhus  København 

William  Max  Brothersen  16.  februar  Færøerne  Aarhus 

Gene  Mortensen  18.  februar  Aarhus  København 

Christian  Anderson  3.  marts  København  Haderslev 

Leonard  N.  Burton  3.  marts  Haderslev  Silkeborg 

Carlo  D.  Klitgaard  3.  marts  Silkeborg  Assens 

Julian  J.  Mercer  3.  marts  Assens  København 

Terry  N.  Lee  5.  marts  Aarhus  Aalborg 

William  B.  Olsen  5.  marts  Aalborg  Nyborg 


